Facebook Lancarkan Kempen “Women in Gaming” Untuk Wanita Berkongsi Pengalaman Dalam Industri Video Game

Laman media sosial terbesar, Facebook melancarkan kempen baru memfokuskan tentang penglibatan wanita dalam industri video game serta menggalakkan lagi ramai wanita untuk berkecimpung dalam industri ini.

Kempen “Women in Gaming” baru sahaja dilancarkan pada minggu ini bertujuan untuk memberi perhatian lebih dekat mengenai peranan wanita yang kurang diberi pendedahan tentang penglibatan mereka dalam industri video game ini.
Kempen yang diterajui oleh COO Facebook, Sheryl Sandberg ini mahu wanita pelbagai kaum dari seluruh pelusuk dunia diraikan, mendorong wanita-wanita lain untuk berkecimpung dalam industri semakin maju serta bekerjasama untuk membawa nafas baru terhadap industri video game ini.
“Walaupun hampir separuh audiens gaming tergolong dalam kalangan wanita, hanya 23 peratus wanita berkecimpung dalam industri ini. Tambahan lagi, wanita berdepan dengan stereotaip dan prejudis yang menahan mereka untuk melangkah maju ke hadapan sama sahaja seperti mana-mana industri. Dan apabila mereka menjadi sasaran ugutan secara online, ianya semakin susah untuk meyakinkan wanita-wanita muda bahawa industri video game adalah industri kaya dengan peluang dan bukan sahaja industri yang menghargai kerja mereka malah mereka amat diperlukan,” kata Sandberg.
Antara wanita-wanita yang berkongsi cerita dan pengalaman sepanjang bekerja dalam industri video game dalam kempen Women in Gaming
“Watak-watak wanita juga penting dalam penglibatan video game seperti Tracer dari Overwatch, Aloy dari Horizon Zero Dawn serta Chloe dan Nadine dari Uncharted adalah beberapa karakter wanita yang memecah kepompong dan ditonjolkan sebagai tunggak utama video game,” ujar Sandberg lagi.
Setakat ini, Facebook berkongsikan lebih kurang 20 video yang mengkhususkan kepada pengalaman wanita berkerjaya dalam industri video game dari pelbagai perspektif seperti CEO Rovio Kati Levoranta, pengurus jenama King Natalie Mellin dan beberapa staf Facebook Gaming.
Selain berkongsi cerita, kempen ini juga bekerjasama dengan organisasi-organisasi lain seperti European Women in Games dan Women in Games WIGJ untuk menyokong wanita bekerja dalam industri ini di peringkat persidangan dan acara video game.
Lebih-lebih lagi, anda juga boleh dapat tahu lebih banyak info terhadap bidang wanita dalam industri video game ini melalui kajian-kajian dijalankan terhadap penglibatan wanita dalam dunia video game.
Melalui hashtag #SheTalksGames, Facebook merancang untuk menambahkan lagi kandungan video kira-kira 100 video menjelang akhir tahun 2018 supaya dapat memberikan pendedahan menyeluruh tentang peranan wanita dari segala perspektif sama ada berkecimpung dalam peranan eksekutif, HR, pembangunan dan aspek teknikal, pemasaran, penerbitan serta banyak lagi.
Di Malaysia, persekitaran gaming di sini juga rancak dengan seramai 42 peratus gamers terdiri daripada golongan wanita menurut kajian Newzoo pada tahun lepas dan tergolong di tangga ke-21 dalam pendapatan gaming di dunia.
Kepada gamers wanita di luar sana, kami mahu anda berkongsikan pengalaman anda sebagai gamer dan pandangan umum terhadap minat anda. Adakah ia baik atau buruk? JomKongsi bersama kami!


The Witcher 3: Jom Tengok Maklumat DLC Blood and Wine!

DLC Blood and Wine bakal memberikan penutup yang terbaik untuk Geralt.
Info ini diperolehi hasil temubual laman web GameStar dengan seorang developer CD Projekt RED. Hasil bantuan seorang Redditor bernama Pawel95, pelbagai misteri telah dapat diungkai bagi DLC Blood & Wine ini.
Antara fakta-fakta yang menarik adalah:

Developer tidak mempunyai masalah untuk mengisi kawasan dengan aktiviti-aktiviti seperti quest dan misi. Jangkakan DLC ini penuh dengan aktiviti.
Tiada rancangan untuk mengeluarkan versi remastered untuk The Witcher dan The Witcher 2.
CD Projekt RED juga tidak merancang untuk mengeluarkan sebarang kompilasi fizikal yang memuatkan kesemua siri The Witcher. Ini kerana mereka berpendapat The Witcher dan The Witcher 2 sudah cukup murah untuk dibeli secara online terutamanya ketika musim sale.
Walaupun begitu, ada perbincangan untuk mengeluarkan edisi GOTY untuk The Witcher 3 yang memuatkan semua patch dan DLC dalam satu pakej.
Kawasan untuk dijelajahi dalam DLC ini adalah sebesar gabungan semua kepulauan Skellige.
Koleksi kad Gwent yang baru.
Tarikh pelancaran masih belum ditetapkan tetapi akan dipasarkan sebelum E3 2016.
Masih belum ada sebarang video teaser atau trailer.
Kualiti grafik yang telah diperbaiki.

Kami menjangkakan bahawa developer bakal mengeluarkan trailer tidak lama lagi.
The Witcher 3 sudah berada di pasaran untuk PC, PlayStation 4 dan Xbox One.


4 Edisi Ghost of Tsushima Untuk Korang Pilih Termasuk Collector’s Edition – Mana Satu Idaman Kalbu?

Sejak pertama kali diumumkan, Ghost of Tsushima telah menambat hati ramai, dan game ini benar-benar membuat kita tidak sabar untuk memainkannya.
Peminat tegar game-game eksklusif Sony, serta penggemar latar belakang zaman pertengahan Jepun pastinya sudah tertanya-tanya — apakah edisi-edisi yang ditawarkan untuk game yang dibangunkan oleh Sucker Punch ini?
Artikel kali ini akan berkongsikan dengan korang apakah 4 edisi Ghost of Tsushima yang telah diumumkan oleh Sony untuk dijual di pasaran.
Standard Edition (Fizikal) (RM249)

Game penuh
Runut bunyi (soundtrack) mini digital
Dynamic Theme
Avatar Jin untuk profile PSN

Standard Edition (Digital) (RM249)

Game penuh
Runut bunyi (soundtrack) mini digital
Dynamic Theme
Avatar Jin untuk profile PSN

Deluxe Edition (Digital) (RM299)

Game penuh
Runut bunyi (soundtrack) mini digital
Dynamic Theme
Avatar Jin untuk profile PSN
1 Technique Point (dalam game)
Charm of Hachiman’s Favor (dalam game)
Hero of Tsushima Skin Set (dalam game): Golden Mask, Body Armor, Sword Kit, Horse, Saddle
Ulasan Pengarah (dalam game): Perbualan antara pasukan pembangunan dengan sejarawan Jepun membincangkan dunia Ghost of Tsushima dan bagaimana ia dibandingkan dengan dunia sebenar

Collector’s Edition (Fizikal) (Harga belum diumumkan)

Game penuh
Runut bunyi (soundtrack) mini digital
Dynamic Theme
Avatar Jin untuk profile PSN
Topeng Sakai dengan Stand
Peta kain
Sashimono (War Banner)
Furoshiki (Wrapping Cloth)
SteelBook Case
48-mukasurat Mini Art Book oleh Dark Horse
1 Technique Point (dalam game)
Charm of Hachiman’s Favor (dalam game)
Hero of Tsushima Skin Set (dalam game): Golden Mask, Body Armor, Sword Kit, Horse, Saddle
Ulasan Pengarah (dalam game): Perbualan antara pasukan pembangunan dengan sejarawan Jepun membincangkan dunia Ghost of Tsushima dan bagaimana ia dibandingkan dengan dunia sebenar

Amacam? Yang mana satu idaman kalbu? Kena buat keputusan dengan segera kerana tarikh pelancarannya tidak lama saja lagi.
Ghost of Tsushima akan dilancarkan secara eksklusif untuk PS4 pada 17 Julai.


Disney Melepaskan PewDiePie Kerana Isu Lawak Dan Video Berbaur Anti-Yahudi!

Raja Troll Kontroversi si PewDiePie khabarnya dibuang dari syarikat yang menguruskan pengedaran video beliau kerana video-video berbaur anti-Yahudi.

The Wall Street Journal melaporkan personaliti YouTube popular PewDiePie (Felix Arvid Ulf Kjellberg) telah dilepaskan oleh Disney selaku pemilik syarikat Maker Studios yang mengedarkan video-video bagi PewDiePie. Disney melepaskan beliau selepas kontroversi video-video PewDiePie yang mengandungi mesej-mesej anti-Semitic/Yahudi dan Nazi.
Saksikan video dari Wall Street Journal tersebut di bawah:
https://m-secure.wsj.net/video/20170213/021317pewdiepie11/021317pewdiepie11_v2_ec664k.mp4
Menurut Wall Street, Disney berpendapat bahawa video-video tersebut “tidak sesuai” dan kerana itu syarikat tersebut memutuskan hubungan mereka dengan PewDiePie. Laporan tersebut memetik beberapa kejadian dan menyertakan video-video sebagai bukti mesej berbaur anti-Yahudi, termasuk video dari 11 Januari lepas di mana PewDiePie menonton video dua lelaki yang memegang sepotong kertas yang tertulis, “Death To All Jews” / “Maut Bagi Semua Yahudi”.
Laporan yang sama mengatakan YouTube enggan memberikan komen terhadap video-video PewDiePie.


Party Hard 2 – Boleh Beli or Boleh Blah!?

Berparti sambil membunuh. Itulah yang dikatakan oleh penulis apabila bermain game Party Hard 2 buat kali pertama.
Party Hard 2 dengan grafiknya yang retro seperti game Hotline Miami, pasti membuatkan ramai peminat game berpiksel 8-bit teringin untuk mencubanya. Tapi, apa yang best tentang game ini?

Party Hard 2 merupakan sebuah game bergenre stealth strategy yang dibangunkan oleh Pinokl Games, Hologryph dan Kverta dan diterbitkan oleh tinyBuild Games untuk platform PC sahaja. Ia seperti sebuah gabungan dari game Hitman bertemu dengan filem Hell Fest di mana pemain ditugaskan untuk membunuh orang-orang yang suka berparti dengan cara yang paling kreatif.
Apa ceritanya kali ini?
Jika dalam game pertama (Party Hard), pemain bermain sebagai seorang lelaki yang sudah penat dan tidak boleh tidur kerana jiran sebelah yang suka berparti (ada sedikit reference dari filem Neighbours di situ), maka dia memutuskan untuk pergi ke sana dan cetuskan pembunuhan.

Party Hard 2 pula berlatar belakangkan 10 tahun selepas dari game pertama di mana kali ini pemain akan bermain sebagai watak baru yang sudah tertekan dengan keadaan di tempat kerjanya, lalu dia memutuskan untuk keluar di sekitar bandar pada waktu malam untuk melakukan pembunuhan dan dalam masa yang sama menumpaskan sindiket pengedaran dadah.

Dari segi persembahan cerita, ianya tidaklah terlalu berat atau terlalu deep untuk pemain fokus melihat setiap teka-teki yang ada dalam game ini kerana jalan ceritanya memang linear dan tidak terlalu rumit untuk pemain ikuti. Tumpuan utama untuk game ini adalah pada gameplay-nya.
Best ke gameplay dia?
Party Hard 2 sangat menitikberatkan pemain untuk melakukan pembunuhan tanpa dikesan oleh orang ramai. Maklumlah inikan game stealth strategy. Pada awal permainan, pemain diberikan dua karakter yang sudah tersedia iaitu Party Hard Killer dan Wannabe. Namun, jika pemain dapat mencapai sasaran objektif yang ditetapkan, dua lagi karakter dapat di-unlock iaitu Kao Tech dan Shawn O’Panda.
Setiap karakter mempunyai kebolehan-kebolehan dan senjata tersendiri seperti Party Hard Killer yang mempunyai kebolehan Party Vision dan senjata pisau. Manakala bagi Wannabe pula, dia mempunyai nyawa dan stamina tambahan.

Terdapat 14 levels yang disediakan dengan lokasi berbeza seperti di kelab, motel, hospital dan banyak lagi. Apabila permainan dimulakan, pemain akan diberikan senjata default bergantung kepada karakter yang korang pilih. Pemain boleh membawa tiga items yang mana jika pemain memilih dua item berbeza yang sesuai, proses crafting boleh diaktifkan untuk mengabungkan dua item menjadi satu.

Dalam setiap level, selain daripada membunuh dengan cara biasa, pemain juga boleh melakukan pelbagai jenis cara untuk membunuh orang-orang di pesta parti seperti menyimbah minyak di atas lantai dan cetuskan kebakaran, menolak orang ke kipas dan banyak lagi. Setiap benda di persekitaran sekeliling pemain boleh digunakan untuk menaikkan jumlah markah pemain. Lebih kreatif korang bunuh, lebih tinggi markah.

Objektif juga diberikan untuk pemain laksanakan. Terdapat objektif utama dan objektif secondary. Objektif utama selalu memerlukan pemain untuk membunuh sasaran-sasaran yang telah ditetapkan. Manakala, objektif secondary lebih banyak melibatkan pemain untuk menyelesaikan teka-teki tambahan, mencuri item penting atau bunuh jer semua orang.
Setiap kali pemain dapat menyelesaikan satu level, jumlah markah akan dihitungkan dan dibahagikan kepada empat kategori berdasarkan kepada cara dan teknik bagaimana pemain melakukan pembunuhan. Empat kategori itu ialah Criminal, Anarchy, Stealth dan Mystic.

Jika pemain banyak melakukan pembunuhan yang dapat dikesan oleh pihak polis tanpa mereka dapat tahu siapa yang lakukannya, markah akan diberikan banyak untuk kategori Criminal. Kategori Anarchy adalah untuk pemain yang suka membunuh semua orang. Untuk Stealth, pemain membunuh sasaran tertentu tanpa dapat dikesan manakala untuk Mystic pula memerlukan pemain untuk melakukan aktiviti-aktiviti paranormal seperti menghidupkan orang yang telah mati.

Apabila jumlah markah dapat mencapai tahap yang telah ditetapkan untuk keempat-empat kategori, ganjaran akan diberikan kepada pemain di mana ganjaran tersebut akan dapat membantu pemain untuk misi seterusnya.
Selain daripada mode single-player, mode local co-op juga disediakan untuk korang bermain mod campaign bersama-sama dengan kawan-kawan korang.

Namun, jika pembunuhan yang pemain lakukan dapat dikesan oleh orang lain, orang pertama yang dapat mengesan tindakan pemain akan menghubungi pihak polis lalu mereka akan terus menangkap pemain. Di sinilah kelemahan Party Hard 2 dapat dilihat, ketiadaan sistem checkpoints yang mana ia dapat membantu pemain baru yang masih baru belajar mengenali game ini.
Ini kerana jika pemain dapat dikesan oleh orang lain, pihak polis yang hadir ke tempat itu juga akan dapat mengesan pemain walau di mana pemain berada. Tidak ada elemen seperti bersembunyi di balik almari atau objek lain yang dapat membantu pemain daripada ditangkap oleh pihak polis. Dan apabila pemain mahu melawan pihak polis, kemenangan akan berpihak kepada pihak polis kerana senjata yang pemain gunakan tidak memberi kesan kepada mereka. Perkara ini juga dapat dilihat pada pengawal-pengawal yang menjaga kawasan itu.

Gagal dalam game ini bermakna pemain perlu bermula dari awal permainan. Bayangkan jika objektif permainan ini memerlukan pemain untuk membunuh 100 orang, tapi disebabkan satu kesilapan, restart dari mula. Lantas, ini menjejaskan masa permainan dan boleh menyusahkan pemain terutamanya bagi pemain baru yang mahu meneruskan permainan tanpa ada masalah.
Oleh kerana itu, sistem checkpoints sangat penting untuk diimplikasikan dalam Party Hard 2. Sebagai contoh, selepas pemain menyelesaikan objektif pertama, checkpoint yang pertama diaktifkan, ini sedikit sebanyak dapat mengurangkan tekanan kepada pemain. Tidaklah pemain perlu bermula dari awal jika berlaku kesilapan. Atau sistem checkpoints boleh diimplikasikan untuk difficulty easy kerana dalam Party Hard 2 hanya ada dua tahap difficulty disediakan iaitu medium dan hard.
Grafik, animasi dan muzik
Party Hard 2 menggunakan enjin Unity yang menggabungkan elemen 3D dan 2D dalam grafik berpikselnya yang kelihatan cantik dengan reka bentuk setiap karakter, objek dan persekitaran sekeliling. Efek pencahayaan dari lampu kelab malam dan efek letupan juga memukau sesuai dengan temanya iaitu 8-bit seperti game Hotline Miami.
Pergerakan animasi dan tingkah laku untuk setiap karakter juga menarik. Ada di antara mereka yang menari sehingga mabuk lalu tanpa segan silu menumbuk orang di sebelahnya. Ada juga yang suka berjalan sambil tidur dan banyak lagi yang mana pemain boleh lihat.

Muzik dalam Party Hard 2 mendendangkan lagu bergenre disco, synth wave, electro house dan electronic dance music yang mana ianya sangat rancak dan sedap untuk didengari.
Secara keseluruhan, Party Hard 2 menawarkan kepada pemain yang mahu berseronok di parti dan dalam masa yang sama menjadi seorang pembunuh bersiri. Pemain mempunyai pilihan sama ada untuk membunuh secara senyap seperti Hitman atau mencetuskan banyak pertumpahan darah dengan membunuh semua orang. Segala item-item yang disediakan boleh digunakan oleh pemain untuk menghasilkan pembunuhan yang kreatif. Korang boleh dapatkan game Party Hard 2 sekarang di Steam.
Boleh Beli!
+ Gameplay yang menarik dan kreatif
+ Grafik dan muzik yang bagus
Boleh Blah!
– Jalan cerita yang biasa
– Tiada sistem checkpoints yang dapat membantu pemain baru


Game Klasik WipEout Versi Remaster – WipEout Omega Collection Diumumkan!

WipEout Omega Collection telah diumumkan di PlayStation Experience semalam – akan menampilkan versi remaster bagi WipEout HD, WipEout Fury dan WipEout 2048.

Ketiga-tiga game tersebut akan diterbitkan dalam resolusi 4K dan HDR dengan kelajuan 60fps!
Akan ada 9 mode untuk dimainkan, 26 trek lumba berlainan, dan 46 kenderaan untuk dipilih. Mode mainan online dan local multiplayer juga akan tersedia.
WipEout Omega collection dijangka akan diterbitkan antara bulan Julai – Ogos nanti.


Game Shooter WW2, Battalion 1944 Umumkan Kerjasama Dan Bakal Diterbitkan Oleh Square Enix Collective

Square Enix Collective baru sahaja mengumumkan bahawa mereka akan secara eksklusifnya menerbitkan Battalion 1944 – sebuah game yang dibangunkan oleh Bulkhead Interactive.

Secara ringkas, Battalion 1944 adalah game first-person shooter dengan fokus kepada infantry battle. Tiada grinding, tiada sesi-sesi farming, tiada exosuits yang berteknologikan futuristuk – semuanya adalah skill semata-mata dalam game ini. Game ini bakal menampilkan lokasi-lokasi sebenar dari seluruh dunia seperti jalanan di Carentan, hutan rimba di Bastogne dan banyak lokasi ikonik Perang Dunia Kedua (WW2).
Kata Senior Game Producer Bulkhead Interactive, Joe Brammer dalam satu kenyataan:
“Kami menerima tawaran yang mantap daripada penerbit-penerbit besar yang lain untuk Battalion 1944. Tetapi, satu pasukan yang paling menyerlah adalah Square Enix Collective. Mengapa? Ia kerana mereka telah menerbitkan game kami sebelum ini, iaitu The Turing Test di PC, jadi kami telah mengenali mereka lebih lama dan bermakna kami tahu bagaimana mereka bekerja. Paling penting, kami tahu bahawa hubungan ini akan didasari dengan kepercayaan; dan ia sesuatu yang dilakukan oleh kedua-dua pihak.”

Battalion 1944 baru sahaja menamatkan fasa Closed Alpha, dan ia akan diterbitkan pada tarikh yang masih belum diumumkan di PC, PS4 dan Xbox One.


Filem The Division akan Disiarkan Di Netflix, Dibintangi Jake Gyllenhal dan Jessica Chastain

Akhirnya, setelah 3 tahun filem ini diumumkan untuk penggambaran yang membawakan pelakon hebat seperti Jake Gyllenhal dan Jessica Chastain akan disiarkan Netflix.
Diarahkan oleh David Litch (pengarah John Wick dan Deadpool 2) filem ini berdasarkan latar belakang video game Tom Clancy’s The Division atau buku adaptasi iaitu The Collapse. Menceritakan tentang penyebaran Dollar Flu iaitu kesebaran Green Virus yang bermula dari sebuah nota dollar Amerika pada Black Friday. Tiada tarikh penerbitan diumumkan lagi bila filem ini akan ditayangkan.

Mangikutkan artikel kami yang ditulis pada 2016 bahawa pengarah pemenang Oscar, Stephan Gaghan akan mengarah filem ini pada asalnya, justeru mengenalkan Ubisoft Motion Pictures. Bagaimana pun Ubisoft mengesahkan Jessica dan Jake akan membintangi filem ini.
Sebelum itu jom layan sedikit filem short live action The Division yang rasmi diterbitkan sebagai promo The Division dahulu untuk mengambil feel.


Pixel Piracy: Jom Jadik Lanun, Kita Tawan Lautan!

Apa perasan korang kalau dipilih menjadi ketua lanun? Bebas mengembara ke seluruh lautan? Memilih sendiri crew-crew korang?

Mungkin ini jawapannya, game Pixel Piracy dari developer Quadro Delta yang akan release pada 16 Februari 2016.
Game action-adventure single player ini akan berada di PC, Linux, PlayStation 4 dan juga Xbox One.

Di dalam Pixel Piracy ini korang akan di pilih menjadi ketua lanun yang akan diberi kebebasan untuk mengembara keseluruh pelusuk lautan dalam misi mencari crew-crew yang akan menolong korang dalam menjadi lanun yang hebat.

Korang boleh customised design kapal korang, dan dalam pengembaraan ini korang boleh bunuh apa sahaja yang menghalang laluan korang. Tapi korang kena ingat, kegembiraan dan perut crew-crew korang perlu dijaga juga – kalau tak alamatnya korang akan di gulingkan oleh crew sendiri.
Jom kita layan trailer bagi Pixel Piracy:

So sape-sape berminat nak menjadi lanun berjaya yang dapat menguasai lautan, boleh la dapatkan game ini pada 16 Februari nanti.
ADIOS!!


Apex Legends Season 9 Akan Bawakan Banyak Kandungan Titanfall

Francais Titanfall sudah lama mendiamkan diri, yang mana kali terakhir ia muncul pada 2016 melalui Titanfall 2. Bagi peminat francais ini yang mungkin sudah sekian lama hampa, ini ada sedikit berita baik.
Musim kesembilan Apex Legends dikatakan akan menampilkan banyak kandungan Titanfall, sama ada secara langsung atau tidak.
Info ini didedahkan semasa livestream anjuran BrownGirlGamerCode yang dihadiri oleh beberapa pembangun dari Respawn Entertainment, lapor Dexerto.
“Musim hadapan, Season 9, kamu sebenarnya akan menyaksikan banyak Titanfall kembali ke dalam game [Apex Legends], secara langsung ataupun tidak,” kata pengarahnya, Chad Grenier. “Saya telah memberitahu beberapa orang, kalau kamu peminat Titanfall, nantikan Season 9 kerana akan ada beberapa perkara menarik nanti.”
Penulis senior, Ashley Reed pula berkata:
“Apa yang berlaku dalam Titanfall adalah peperangan, Apex adalah apa yang terjadi selepas peperangan itu, seperti apakah kehidupan di tempat ini? Jadi kami sedang cuba untuk mengintegrasikan Titanfall ke dalamnya, kerana Titanfall sebenarnya adalah sebahagian dariapda universe ini.”
Seperti yang kita ketahui, Respawn beralih ke arah Apex Legends selepas hasil jualan Titanfall 2 tidak memberangsangkan, walaupun ia sebenarnya mendapat pujian tinggi dari pengkritik dan pemain yang sudah memainkannya. Menggunakan asas gameplay dan kisah latar belakang dari Titanfall, Respawn membangunkan sebuah game battle royale percuma, Apex Legends.
Apakah sebenarnya kandungan Titanfall yang akan dibawa masuk ke dalam Apex Legends pada musim hadapan? Sama-sama kita nantikan.


Game Open-World Wonder Woman Diumumkan Oleh Pembangun Siri Middle-earth

Dalam acara The Game Awards 2021 yang sedang berlangsung, game Wonder Woman telah diumumkan.
WB Games dan Monolith Productions, iaitu pembangun kepada siri game Middle-earth — Shadow of Mordor dan Shadow of War — mengumumkan berita ini dalam satu trailer sinematik pendek.

Wonder Woman merupakan sebuah game single-player open-world action-adventure yang masih berada dalam pembangunan, belum didedahkan platform dan tarikh pelancarannya.


Segalanya Tentang Battlefield 2042 Hazard Zone – Trailer, Cara Main, Jumlah Pemain, Banyak Lagi

Seperti dijanjikan, EA dan DICE telah berkongsi lebih lanjut tentang mode utama ketiga dan terakhir yang akan ditampilkan ke dalam Battlefield 2042.
Dalam artikel ini, kami akan kumpulkan segala info yang korang perlu tahu tentang mode serba baharu dalam francais Battlefield ini.
Trailer
Pertama sekali, kita layan dulu video trailer berdurasi 1:48 minit yang telah dikeluarkan, campuran antara babak sinematik dan sedikit gameplay.

Bagaimana Mode Ini Dimainkan?
Seperti laporan awal sebelum ini, Hazard Zone boleh dikatakan lebih kepada inspirasi dari Escape from Tarkov dan Hunt: Showdown, dan bukannya sebuah mode battle royale seperti yang terdapat dalam kebanyakan game lain.
Secara ringkasnya, setiap skuad yang terdiri daripada empat pemain dihantar ke satu lokasi untuk mengutip seberapa banyak Data Drive. Setiap skuad lawan akan mempunyai misi yang sama, diganggu pula dengan kehadiran Occupying Forces (bot/AI) yang menjaga kapsul (mengandungi Data Drive).
Selepas berebut mengumpul Data Drive, para pemain perlu bertempur pula untuk menaiki helikopter sebagai jalan keluar.
Secara keseluruhan, Hazard Zone dibahagikan kepada empat sesi utama, iaitu Strategize & Equip, Insert, Retrieve dan Extract.
Strategize & Equip

Sesi ini merupakan waktu persediaan dan perancangan kepada para pemain.
Ketika ini, pemain akan dipaparkan dengan skrin Mission Area Briefing. Skrin ini akan memberitahu para pemain tentang di manakah lokasi yang menawarkan Data Drive paling banyak, musuh, dan Uplink.
Tentunya, mendarat di kawasan yang mempunyai banyak Data Drive akan menarik lebih ramai musuh. Mendarat dan terus beraksi, atau memperlahankan dulu tempo permainan? Semuanya terletak kepada skuad masing-masing.
Selepas paparan Mission Area Briefing, pemain diminta untuk memilih Specialist dan Loadout. Setiap skuad merangkumi empat pemain, di mana setiap pemain pada sesi ini perlu memilih Specialist masing-masing.
Setiap pemain perlu menggunakan Specialist berlainan. Tidak boleh sama.
Matawang dalam Hazard Zone digelar Dark Market Credits (DMC). Lebih banyak DMC yang dimiliki, lebih banyak pilihan senjata dan perkakasan untuk para pemain pilih.
Selain itu, DMC juga boleh digunakan untuk mendapatkan Tactical Upgrade. Terdapat 15 Tactical Upgrade yang disediakan semasa pelancaran kelak, antara yang sudah didedahkan ialah Extra Throwable, Insider Information, Loadout Insurance, Negotiated Bounty, dan Quickdraw Holster.
Insert

Setelah selesai segala persiapan, para pemain akan dihantar ke Landing Zone. Setiap pemain akan dibekalkan dengan satu pengimbas yang hanya ada dalam Hazard Zone untuk mencari kapsul-kapsul yang terjatuh yang mengandungi Data Drive itu.
Di sinilah pertempuran bermula apabila setiap skuad akan mencari kapsul yang dijaga oleh bot/AI. Maka akan sering berlaku pertempuran lebih daripada dua penjuru — PvPvE.
Retrieve

Semakin jauh ke dalam game, akan ada lebih banyak kapsul yang terjatuh dari langit. Pada ketika ini, setiap skuad perlu membuat keputusan: kutip lebih banyak Data Drive (lebih banyak ganjaran) atau bersedia untuk mencari jalan keluar dan pulang membawa Data Drive sedia ada?
Semestinya, mengumpul lebih banyak Data Drive kedengaran lebih lumayan, namun risikonya semakin bertambah.
Pemain harus ingat ada satu lagi cabaran dalam game ini: ribut taufan.
Semakin lama permainan, ribut taufan akan semakin mengganas.
Extract

Setiap skuad tidak sesuka hati boleh pulang dan menamatkan misi pada bila-bila masa. Sebaliknya waktu tertentu akan dibuka untuk sesi Extract.
Waktu Extract pertama akan dibuka secara rawak di Extraction Zone. Apabila lokasi telah dikenalpasti, para pemain perlu pantas kerana ia hanya dibuka dalam jangka waktu yang pendek. Malah, tentunya Extraction Zone akan dipenuhi dengan bot/AI dan skuad lawan.
Setiap pemain perlu secara individu naik ke atas helikopter untuk berjaya Extract. Sekiranya ada pemain dalam skuad yang gagal, mereka perlu menunggu waktu pembukaan Extract yang kedua. Extract hanya dibuka dua kali dalam setiap perlawanan.
Semestinya, waktu Extract kedua adalah lebih sukar. Apatah lagi ribut taufan akan mengganas pada kadar maksimum sebaik sahaja waktu Extract kedua dibuka.
Membuatkan penghujung permainan lebih tegang, pemain akan dibenarkan mengimbas setiap Data Drive yang telah dikutip oleh skuad lawan.
Timbul lagi dilema: kejar lebih banyak Data Drive yang sudah kelihatan, atau fokus kepada untuk menyelamatkan diri? Ingat ya, situasi ini amat berbahaya kerana skuad lawan juga boleh nampak Data Drive yang telah dikumpul oleh kita.
Seandainya pemain tidak berjaya untuk Extract dan membawa pulang baki Data Drive yang dimiliki, semua Data Drive akan dikira hilang ditelan ribut taufan.
Uplink

Dalam ketegangan mencari Data Drive dan menumpaskan musuh, para pemain akan bertemu juga dengan Uplink. Uplink adalah seperti stesen-stesen kecil, mempunyai pelbagai fungsi yang mampu membantu para pemain untuk terus hidup dan menjayakan misi.
Tiga jenis Uplink yang ada ialah:
Support Uplink: Memberikan skuad dengan panggilan Ranger (robot peneman berbentuk anjing) Vehicle Uplink: Memberikan skuad dengan panggilan LATV4 Recon Redeploy Uplink: Memberikan skuad dengan panggilan untuk menghidupkan semula rakan sepasukan.
Progression

Lebih banyak Data Drive yang dibawa pulang (berjaya Extract), lebih banyak DMC yang berjaya diperoleh — yang kemudiannya boleh digunakan dalam perlawanan Hazard Zone seterusnya.
Prestasi individu juga memainkan peranan dalam mengumpul lebih banyak XP, seperti berapa bilangan kill, revive dan lain-lain.
Berapa Minit Setiap Perlawanan?
Menurut DICE, satu perlawanan Hazard Zone boleh berlanjutan selama 5 hingga 20 minit — bergantung kepada bagaimana kita main, bila kita ingin Extract, dan berapa lama kita boleh terus hidup.
Jumlah Pemain
Bilangan pemain maksimum dalam Hazard Zone untuk PC, PS5 dan Xbox Series adalah 32 pemain, manakala untuk PS4 dan Xbox One pula adalah 24 pemain.
Bilangan Map
Kesemua 7 map dalam Battlefield 2042 akan boleh dimainkan dalam Hazard Zone.
Tiada Pay-To-Win
DICE menegaskan yang Hazard Zone tidak menampilkan sebarang unsur pay-to-win. Semua senjata, perkakasan dan abiliti boleh diperoleh melalui gameplay.

Battlefield 2042 akan dilancarkan sepenuhnya pada 19 November 2021 untuk PC, PS5, Xbox Series, PS4, dan Xbox One.


Banyak Game Mobile Percuma Warcraft Sedang Dibangunkan, Kata Activision

Siapa yang tidak kenal dengan World of Warcraft. Ia merupakan salah satu MMORPG di PC yang paling popular dan berjaya sepanjang zaman.
Terkini, Blizzard Entertainment nampaknya bakal mengembangkan lagi francais Warcraft untuk menerjah ke arena mobile — satu platform yang menyajikan lubuk keuntungan yang cukup besar.
Dalam laporan kewangan terbaharu, Activision Blizzard telah mengesahkan bahawa terdapat banyak game mobile percuma (free-to-play) yang menggunakan latar belakang universe Warcraft sedang dibangunkan.
“Dalam francais Warcraft, kami berhasrat untuk menampilkan lebih kerap kandungan premium untuk menampung dan memperluas komuniti World of Warcraft,” kata CEO Activision Blizzard, Bobby Kotick.
“Dan kami telah mencipta beberapa pengalaman Warcraft mobile percuma, dan kami sekarang berada dalam pembangunan lanjut berdasarkan IP francais kami. Ini akan mewujudkan peluang-peluang untuk kedua-dua pemain sedia ada dan peminat baharu untuk merasai universe Warcraft dalam suasana serba baharu.”
Tiada butiran lanjut yang didedahkan setakat ini mengenai game-game ini. Menarik untuk kita saksikan apakah genre dan gameplay yang bagaimana game mobile percuma Warcraft yang sedang mereka bangunkan itu.


Game shooter penuh kontroversi, Six Days in Fallujah akhirnya akan dilancarkan bulan ini


Final Fantasy XV Perlukan 45GB Atau Lebih Ruang HDD Di PS4

Sediakan ruang kosong yang secukupnya untuk game yang telah anda tunggu selama lebih 10 tahun ini!

Menurut laporan DualShockers, kedai serbaguna Seven Eleven di Jepun telah mengeluarkan kad digital download untuk Final Fantasy XV, dan ia menyatakan 45GB atau lebih ruang HDD di PS4 diperlukan untuk versi digital-nya.
Berikut adalah beberapa gambar kad digital download tersebut yang telah diambil:

Square Enix baru sahaja mengumumkan bahawa Final Fantasy XV akan ditunda ke 29 November 2016. Ia akan dilancarkan di PS4 dan Xbox One.
JomBaca: 6 DLC Akan Dimasukkan Dalam Season Pass Bagi Final Fantasy XV!


Layers Of Fear: Misteri Di Sebalik Lukisan!

Hey guys, mencari game berunsurkan seram pada bulan Februari ni? Jom follow seram ke tak game yang akan datang ni.

Game Layers Of Fear dari developer Bloober Team ini korang boleh miliki pada 16 Februari 2016 ini. Game ini akan berada di console PlayStation 4 dan juga PC.

Berkonsepkan horror/single-player/first person view ini memerlukan korang menyelami ke dalam minda seorang pelukis yang psycho.
Bertempat di sebuah rumah agam yang berkonsepkan era Victoria, korang perlu mencari dan merungkai kegilaan di sebalik lukisan-lukisan yang terdapat di rumah ini.

Nak tau seram ke tak? Jom usha trailer untuk game Layers Of Fear ini:

Seram ke tak? Terpulang la pada korang menilai game ni berada pada tahap keseraman yang macam mana!
ADIOS!!


Final Fantasy XV: DLC ‘Comrades’ Co-op Multiplayer – Main Sekali Dengan Kawan Korang!

Final Fantasy XV (FFXV) telah menambah lagi kehebatan game ini dengan mengadakan mode online co-op multiplayer sebanyak 4 orang sekali jalan!

Mode ini akan datang bersama DLC terakhir kepada siri FFXV yang bertajuk “Comrades”selepas DLC “Holiday Pack”. Sebanyak 3 ‘Episode’ akan menceritakan latar belakang 3 lagi party member Noctis iaitu, Ignis, Prompto dan Gladiolus.  Lepas tu korang enjoy expansion dari DLC “Comrades” dan start main sebagai member-member Noctis ini!

Director Tabata-san is talking about DLC for FFXV and has confirmed that online multiplayer is coming!#FFXVPGW pic.twitter.com/mROEUEYcco
— FINAL FANTASY XV (@FFXVEN) October 27, 2016
DLC Comrade termasuk di dalam kandungan Season Pass sekarang yang menawarkan 3 story ‘Episode’, ‘Weapon’ pack dan “Holiday” pack DLC berharga $25 (RM100). Episode Gladio akan keluar sebelum 25 Disember 2016, diikuti oleh Episode Ignis and Episode Prompto. Penerbit DLC, Haruyoshi Sawatari mengatakan kisah cerita dari DLC Comrades ini berkait rapat dengan jalan cerita asal FFXV tetapi tidak sesuai untuk menjadi sebahagian daripada aliran cerita di dalam plot asli. Ada sesetengah kisah lebih baik dikenali secara asing di dalam DLC  ini.
Pemain boleh explore kawasan dan play-style yang baru apabila dapat control member-member dari party Noctis. Weapon dan barangan yang di dapati dari DLC ini juga akan boleh digunakan di dalam game utama nanti.
Siapakah jejaka di dalam party Noctis yang korang minat nak main? Cuba bagitau sikit siapakah pilihan korang di ruangan komen!


Ubisoft Sekali Lagi Mungkiri Janji, Memutuskan Untuk Buang Split-Screen Dalam For Honor

Nampaknya kita tidak dapat bertarung pedang dengan rakan yang berada di sebelah kita.

Ubisoft baru-baru ini telah mengeluarkan satu video yang bertajuk “For Honor: Closed Alpha Recap” – membincangkan apakah yang telah berlaku dalam sesi Closed Alpha yang berjalan beberapa minggu lalu.
Dalam video tersebut, penerbit, Stephane Cardin turut mengatakan bahawa mereka telah membuang mode split-screen dari game pertempuran jarak dekat For Honor, sebuah mode yang pernah mereka janjikan sebelum ini.
“Kami memutuskan untuk membuang split-screen. Ia adalah fungsi yang kami gemar, tapi apabila kami melihat apakah yang perlu dilakukan untuk menyokong online co-op, bagi kami ia adalah kritikal untuk membuat keputusan sekarang supaya kami dapat mencantikkan lagi fungsi itu di tahap AAA dan memastikan kita memiliki pengalaman yang mengagumkan,” kata Cardin (anda boleh saksikan video di bawah bermula 4:20).

Sebelum ini, Ubisoft telah melancarkan 3 video trailer yang memaparkan aksi bergaya Vikings, Samurai dan Knights yang pastinya akan membangkitkan jiwa seorang pahlawan anda.
For Honor akan dilancarkan pada 14 Februari 2017 untuk PC, PlayStation 4 dan Xbox One.


Teenage Mutant Ninja Turtle: Mutants In Manhattan – Fulamak Dah Ada Trailer!

Korang sedia maklumkan yang movie Teenage Mutant Ninja Turtle akan berada di pawagam pada tahun ini. Bayangkan korang dapat memainkan game Ninja Turtle ini di console kesayangan korang!

Tidak diketahui samada sengaja atau tidak, namun begitu game Teenage Mutant Ninja Turtle: Mutants In Manhattan dari developer PlatinumGames sudah pun mempunyai trailer mereka! OMG!

Walaupunpun begitu, masih tiada tarikh rasmi bila game ini akan dikeluarkan, hanya dikhabarkan akan berada pada bulan 5 nanti.
Game berkonsepkan third person view, team-based brawler ini boleh dimainkan secara single-player ataupun co-op. Bertempat di New York korang akan melawan makhluk asing, mutant dan juga Foot Clan.

Teenage Mutant Ninja Turtle: Mutants In Manhattan boleh dimainkan di console PlayStation 3, PlayStation 4, Xbox-360, Xbox-One dan juga PC.
Apalagi guys, jom kita layan trailer Teenage Mutant Ninja Turtle: Mutants In Manhattan.

Fuh! Nampak menarik, pasti ramai dah tak sabar menunggu game ni keluar kan. Hmm terpaksa la penulis masukkan TMNT: Mutants In Manhattan dalam senarai game perlu dibeli nanti.
ADIOS!!


Akaun Rasmi ESL Perli Skin Baru Dalam Fortnite Yang Sama Seperti Operator Dalam Rainbow Six Siege

Mat Jambang.

Season 5 dalam Fortnite tidak mempunyai tema yang spesifik kerana ia membawakan gimik seolah-olah pelbagai zaman bertembung dalam satu dunia yang sama. Salah satu skin yang dibawakan ke dalam Battle Pass Season 5 ialah seorang askar lelaki berjambang.
Sekali pandang sahaja, ramai pemain sudah mengatakan skin yang digelar Sledgehammer dalam Fortnite ini meniru Operator Blackbeard yang ada dalam Rainbow Six Siege. Apa yang menarik adalah bukan para peminat sahaja membuat jenaka tentang persamaan ini, malah akaun Twitter rasmi ESL Rainbow Six juga menaikkan satu tweet yang memerlinya.
Kata tweet tersebut, “You either die a hero or live long enough to see yourself become the villain,” satu dialog popular yang diungkapkan oleh watak Two-Face dalam filem The Dark Knight Rises.
Tweet tersebut juga memuatnaik sekeping gambar yang meletakkan skin terbaru dalam Fortnite itu bersebelahan dengan Operator Blackbeard. Korang boleh saksikannya di bawah:

"You either die a hero or live long enough to see yourself become the villain." pic.twitter.com/M0op2taQBH
— ESL Rainbow Six (@ESLRainbowSix) July 12, 2018
JomBaca: Fortnite Akan Boleh Dimainkan Di PlayStation Experience (PSX) SEA 2018


Overwatch 2 Akan Meninggalkan Loot Box, Memperkenalkan Battle Pass

Blizzard telah berkongsikan apakah perancangan mereka untuk kandungan dan kemaskini pasca-pelancaran Overwatch 2. Antara yang dititiberatkan ialah ketiadaan loot, seterusnya memperkenalkan Battle Pass, serta banyak kandungan yang akan ditambah secara bermusim.
Overwatch 2 akan dilancarkan secara percuma pada 4 Oktober untuk PC, PS5, PS4, Xbox Series, Xbox One dan Switch.


Musim Kedua Siri The Last of Us Disahkan Secara Rasmi Oleh HBO

Selepas hanya mengeluarkan dua episod, HBO secara rasminya telah mengesahkan musim kedua untuk siri televisyen The Last of Us.
Pengumuman awal penuh yakin ini tentunya dibuat setelah melihat dua episod pembukaan yang mendapat sambutan begitu memberangsangkan dari para penonton.
Dalam pengumumannya di Twitter, akaun rasmi siri itu menulis “Perjalanan diteruskan” dan menambah “The Last of Us akan kembali dengan musim seterusnya” sambil memuatnaik video logo yang memaparkan “Season 2”.

The journey continues. #TheLastOfUs will return for another season on @HBOMax. pic.twitter.com/FQNG6vhk1d— The Last of Us (@TheLastofUsHBO) January 27, 2023

Tentunya mereka belum lagi mendedahkan sebarang butiran lanjut. Apakah plot yang akan diceritakan dalam musim kedua juga bergantung kepada pengakhiran musim pertama ini yang akan berakhir dengan episod kesembilan kelak.
Sekiranya musim kedua siri ini akan mengadaptasi game The Last of Us Part II, siapakah yang sesuai membawakan beberapa watak baharu seperti Abby, Dina dan lain-lain? Mulakan perbincangan korang.


Digimon Story: Cyber Sleuth Hacker’s Memory Diumumkan Untuk PS4 Dan PS Vita!

Pastinya berita gembira bagi peminat-peminat siri Digimon!

Dikongsi oleh ahli NeoGAF, Digimon Story: Cyber Sleuth Hacker’s Memory telah diumumkan melalui majalah terbaru V-Jump. Keluaran terbaru ini merupakan sambungan kepada siri asal Cyber Sleuth tetapi dengan watak protagonis yang baru bernama Keisuke Amazawa.

Digimon Story: Cyber Sleuth Hacker’s Memory akan mengutarakan lebih daripada 300 jenis Digimon dan akan mengekalkan beberapa ciri dari game asal seperti Digi-Fam.
Buat masa ini, Digimon Story: Cyber Sleuth Hacker’s Memory masih belum mempunyai tarikh penerbitan tetapi ianya akan diterbitkan untuk PlayStation 4 dan PS Vita.


3 Pengalaman Best Sepanjang PlayStation Experience SEA 2017 Pertama Di Malaysia!

Gamers seluruh Malaysia dan juga gamers di seluruh Asia Tenggara turun memeriahkan PlayStation Experience South East Asia 2017 (PSX SEA 2017) baru-baru ini.

Malaysia merupakan negara pertama terpilih dalam rantau Asia Tenggara untuk menjayakan acara PSX.

Kami menyaksikan beribu-ribu gamers beratur sebelum subuh (katanya ada juga #gamersberdedikasi yang berkhemah semalaman di situ!) berkumpul masuk untuk acara PSX SEA 2017 bermula dari pukul 10 pagi sehingga 10 malam.

Saya bersama JomGaming juga turut berpeluang merasai kemeriahannya semalam. Secara jujurnya, saya rasa amatlah teruja sangat kerana PlayStation Asia memilih Malaysia untuk melangsungkan PSX SEA sejak tarikh misteri 5 Ogos 2017 diumumkan di Facebook PlayStation Asia.
Tiap-tiap hari asyik memikirkan apa yang bakal disajikan untuk peminat tegar PS seperti saya sebelum bermulanya acara. Saya memang asyik semak senarai game apa yang bakal dibawakan untuk PSX SEA 2017 dan bila hari semalam tiba, ianya merupakan antara memori paling indah buat saya.

Berikut adalah perkara menarik yang saya ingin kongsikan kepada pembaca JomGaming semua dan juga sedikit pembaikan serta hasrat saya sekiranya PlayStation Asia akan berkunjung ke Malaysia (harap-haraplah) lagi sekali untuk menjayakan PSX.
1. Dapat Main Game Yang Bakal Dikeluarkan Di Platform PlayStation
Perkara pertama yang saya ingin sampaikan ialah saya boleh main semua demo game ekslusif PS4 dan PSVR serta game yang belum masuk ke pasaran semuanya secara PERCUMA.

PSX SEA 2017 membariskan demo game-game eksklusif PS4 seperti Detroit: Become Human, Dissidia Final Fantasy NT, Gran Turismo Sport, Knack 2, Everybody’s Golf, Matterfall dan Taiko no Tatsujin: Drum Session! PSX SEA 2017 membawakan barisan game yang masih lagi belum berada dalam pasaran dan sangat dinanti-nantikan oleh peminat seperti Far Cry 5, Ni No Kuni II: Revenant Kingdom, Marvel vs. Capcom: Infinite, FIFA 18 dan Dragonball FighterZ.

Gamers juga dapat merasa dunia VR melalui kacamata PSVR dengan barisan game eksklusif seperti The Inpatient, Monster of the Deep: Final Fantasy XV, Bravo Team, No Heroes Allowed! VR dan Stifled.

Ini merupakan pertama kali saya berpeluang dapat main demo game yang masih lagi sedang dibangunkan atau sebelum terjual tanpa dikenakan sebarang bayaran. Terdapat 12 game dibawakan ke PSX SEA 2017 dan kesemua game itu antara yang dinanti-nantikan oleh semua gamers. Selain itu, 5 game PSVR akan datang juga menjadi tarikan menarik untuk pengunjung PSX SEA 2017.
Saya berpeluang merasa hampir kesemua demo game dan antara game yang paling saya tak sabar untuk main adalah Detroit: Become Human kerana keunikan jalan cerita itu dipersembahkan melalui karakter dipilih dan juga mengikut keputusan anda sendiri adalah trademark untuk keseluruhan game dikeluarkan oleh Quantic Dream.
Menumpukan konsentrasi semasa bermain Stifled dan The Inpatient.
Saya juga berasa Stifled memegang potensi besar untuk mengubah arah game seram VR lain. Stifled memerlukan suara anda sendiri untuk membolehkan kita melihat dalam persekitaran gelap gelita.

Game bergenre muzik juga sudah lama tidak ditonjolkan bagi konsol PlayStation. Taiko no Tatsujin: Drum Session! sebelum ini dikeluarkan untuk arked juga baru diumumkan untuk PS4 baru-baru ini bersama dengan gendangnya sekali. Saya memang minat game bergenre muzik dan saya tak sabar nak pukul gendang mengikut irama lagu PPAP (lagu tu tak habis bermain dalam minda saya).
2. Dapat Bertemu Game Developers Dan Penggiat Industri Gaming
Interaksi bersama peminat dan juga orang profesional dalam bidang video game juga penting dalam menghasilkan game yang seronok serta berkekalan lama.

Oleh itu, PSX SEA 2017 menjemput penerbit-penerbit game iaitu Kazunori Yamauchi untuk mempersembahkan Gran Turismo Sport, Ryozo Tsujimoto mempersembahkan Monster Hunter: World, Tomoaki Ayano dan Kansuke Sakurai mempersembahkan Marvel vs Capcom: Infinite dan akhir sekali, lead game designer Square Enix kelahiran Malaysia Wan Hazmer untuk mempersembahkan Monster of the Deep: Final Fantasy XV.

Kesemua pembentangan game mendapat sambutan sangat mengalakkan daripada peminat. Kesemua penerbit game ini datang dari jauh untuk menarik perhatian peminat siri game mereka dan juga membangkit minat baru terhadap gamers yang belum lagi main game mereka.

Bagi sesi pembentangan Monster Hunter: World, ini merupakan satu-satunya game yang tidak termasuk dalam senarai demo game di PSX SEA 2017. Siri Monster Hunter sudah berada dalam hati peminat sejak dikeluarkan pada sedekad lalu. Kali ini, Monster Hunter: World akan kembali ke konsol PS4 pada awal tahun 2018.

Semasa pembentangan Monster Hunter: World, penerbit Monster Hunter Ryozo Tsujimoto menonjolkan video gameplay terbaru mengejar dan memburu Anjanath menggunakan pelbagai senjata serta perangkap seperti dalam game Monster Hunter sebelum ini.
3. Dapat Banyak Loot, Swag, Freebies!
Pada akhir pembentangan, penerbit memberikan cenderamata t-shirt Monster Hunter kepada audiens Monster Hunter: World. Memang meriah sangat! Saya antara orang yang bertuah untuk dapat t-shirt daripada tangan Ryozo Tsujimoto sendiri.
Hampir kesemua pembentangan game juga diberikan cenderamata daripada penerbit-penerbit sebagai tanda terima kasih terhadap peminat mereka. Setelah selesai pembentangan, gamers juga berpeluang untuk berjumpa penerbit sekali lagi dan mendapatkan autograf mereka. Bukan selalu boleh dapat berjumpa mereka kan?
Rasa seperti sambut hari kelahiran pula dapat banyak hadiah. Dapat media goodies bag, terima kasih PSX SEA 2017!
Semua pengorbanan beratur sampai lutut terketar-ketar dan tak rasa kedua-dua belah kaki untuk masuk ke dalam dewan, anda tak akan pulang rumah dengan tangan kosong. Semua pengunjung berpeluang untuk menang pelbagai hadiah menarik melalui cabatan bertuah dipanggil ‘lucky dip’. Saya ada tengok gamers membawa pulang hadiah PS4 Pro, PSVR dan bermacam-macam lagi semasa PSX SEA 2017. Untuk ‘lucky dip’ saya, saya menang tempat letak controller PS4.

Umum sudah mengetahui, ini adalah PlayStation Experience yang pertama di Malaysia, makanya umat gamer dari Malaysia,…
Posted by JomGaming on Ahad, 6 Ogos 2017

Memang tak dinafikan PSX SEA 2017 kali pertama di Malaysia adalah acara yang sangat mengujakan dan seronok tetapi untuk memastikan PlayStation Experience lebih memuaskan, terdapat beberapa perkara yang boleh diperbaiki lagi. (Artikel susulan akan datang!)
Kepada mereka yang bertegur sapa dengan kami semua dan mengikuti perkembangan PSX SEA 2017 bersama kami di JomGaming, kami mahu mengucapkan jutaan terima kasih kepada anda semua. Bagi mereka yang dapat kesempatan berkunjung ke PSX SEA 2017, apa kata anda kongsikan pengalaman berharga anda bersama kami dan juga berikan sedikit komen di sini tentang acara PSX SEA 2017.


Dapatkan Dirt Rally Sekarang Secara Percuma Di Steam! Masa Terhad!

Peminat game perlumbaan rally? Ini peluang terbaik korang!
Dirt Rally kini boleh dimuat-turun secara percuma di Steam. Tawaran ini berlangsung sekarang sehingga 16 September ini. Sekiranya korang masukkan game ini ke dalam akaun korang dalam waktu ini, ia akan menjadi milik korang selamanya.
Korang boleh dapatkan game ini melalui pautan di sini.
Dirt Rally merupakan sebuah game yang dibangunkan oleh Codemasters dan dilancarkan pada tahun 2015. Ia kini mempunyai lebih daripada 40 bilangan kereta dengan lebih daripada 70 trek.

Terima kasih, VG247.


Koleksi Game Percuma PlayStation Plus Untuk September 2019

Korang dah bersedia? Dua game pada bulan ini akan membuatkan kita semua tersenyum lebar!
PlayStation Asia telah mengumumkan senarai game percuma yang akan diberikan dalam langganan PlayStation Plus untuk pasaran Asia (R3) bagi bulan September 2019. Ianya adalah seperti berikut, yang akan boleh diambil dari 4 September:

Batman: Arkham Knight
Darksiders III

Bagi korang yang masih belum ambil game-game percuma untuk bulan Ogos 2019, korang masih ada masa sehingga 3 September ini.


HeavyArm Store Buka Deposit Kelompok Kedua PS5, Dijangka Hadir Pada Hujung Januari 2021

Di mana sahaja di dunia ketika ini, jualan PS5 laris bak pisang goreng panas. Untuk pasaran Malaysia, tiada lagi kedai yang menerima pra-tempah kerana mencapai jumlah maksimum bagi kelompok pertama (1st batch) pra-tempah ini.
Terkini, salah satu kedai game tempatan yang disahkan secara rasmi oleh Sony, HeavyArm Store telah membuka kepada para pembeli untuk meletakkan deposit bagi kelompok kedua (2nd batch) pra-tempah PS5 yang dijangka akan tiba sekitar hujung Januari sehingga pertengahan Februari 2021.
Pembeli boleh meletakkan deposit serendah RM100, dan ia akan masuk dalam senarai menunggu bagi kelompok kedua pra-tempah ini. HeavyArm menyatakan sekiranya mereka tidak dapat memenuhi stok pra-tempah kali ini, RM100 itu akan dipulangkan semula.
Namun, sekiranya pembeli ingin membatalkan deposit ini sebelum pertengahan Februari 2021, dua pilihan akan diberikan iaitu sama ada deposit ini akan hangus atau ditukarkan kepada kredit yang hanya boleh dibelanjakan di kedai HeavyArm.
Kalau korang berminat, boleh klik pautan di bawah berdasarkan edisi PS5 yang diingini:
Playstation 5 PS5 Disc EditionPlaystation 5 PS5 Digital Edition
PS5 akan dilancarkan secara rasmi untuk pasaran Malaysia pada 11 Disember ini.


Ini Game-Game Baharu Yang Ditambah Dalam PC Game Pass – FIFA, Far Cry, Total War

Setiap hujung bulan, Microsoft akan mendedahkan apakah game-game yang akan ditambah ke dalam katalog PC Game Pass.
Untuk bulan ini, berikut ialah senarai game yang ditambah (berserta tarikh boleh dimainkan):
Total War: Three Kingdoms (22 Jun)FIFA 22 (23 Jun)Naraka: Bladepoint (23 Jun)Far Cry 5 (1 Julai)
Selain itu, menurut kenyataan media yang diedarkan, mereka turut menambah Teenage Mutant Ninja Turtles: Shredder’s Revenge dan Omori ke dalam PC Game Pass yang juga sudah boleh dimainkan sekarang.
Macam biasa, ada juga senarai game yang akan dibuang dari katalog, iaitu:
FIFA 20Jurassic World Evolution Last Stop MotoGP 20
Game mana yang korang akan mainkan dulu untuk bulan ini? Kongsikannya dengan kami.


Fortnite Battle Royale: Aksi Terbang Dengan RPG Adalah Sesuatu Yang Tidak Dirancang, Dedah Epic Games

Mereka tidak mahu ubah apa-apa terhadap aksi ini.

Aksi terbang bersama Rocket Launcher, atau biasa kita panggil dengan RPG – pastinya sesuatu yang korang dah pernah lihat, atau mungkin pernah lakukannya dalam Fortnite Battle Royale.
Sekiranya korang tidak tahu, ia merupakan aksi yang sangat lucu, dalam masa sama ia sangat mengagumkan. Pemain A perlu berada di kedudukan yang sedikit tinggi, kemudian, Pemain B akan menembak RPG ke arah bawah kaki Pemain A, dan Pemain A akan akan terbang ke udara seolah-olah menaiki papan luncur. Apa yang berlaku selepas itu, terpulang kepada Pemain A tadi.
Di Internet, para pemain telah memuat-naik pelbagai aksi ini, sama ada digunakan untuk menyerang kubu pihak lawan dengan cara yang cukup stylo, atau hanya suka-suka melakukannya. Di bawah adalah video percubaan penulis sendiri serta video-video lain yang kami sukakan yang ada di luar sana.

https://www.youtube.com/watch?v=zTZKLmwhclk

Terbaru, Epic Games telah mendedahkan bahawa sebenarnya aksi ini tidak pernah dirancang oleh mereka untuk dimasukkan ke dalam game ini. Ia merupakan sesuatu yang tidak sengaja terjadi, menjadi tular dan disukai oleh para pemain dan mereka sendiri.
Kata mereka lagi, selagi ia tidak memberikan sebarang kesan buruk kepada gameplay (game-breaking), aksi ini akan terus kekal dalam game ini dan mereka tidak akan ubah apa-apa. Yeay!
Selain itu, dalam video yang dimuat-naik oleh Epic Games itu lagi, mereka telah mengemaskini kepada para pemain tentang apa yang sedang dan akan berlaku untuk Fortnite Battle Royale. Antaranya adalah penambahan senjata baru iaitu silenced SMG, menyeimbangkan prestasi senjata, dan penambahan server percubaan (test server) yang akan mereka lancarkan tidak lama lagi.
Korang boleh dengarkannya di bawah:

Fortnite Battle Royale kini boleh dimainkan secara percuma di PC, PS4 dan Xbox One.
JomBaca: Bertukar Menjadi Semak Dalam Fortnite: Battle Royale Bermula Hari Ini, Nota Patch 1.8.2 Dikeluarkan


Otai CD Projekt Red Tinggalkan Cyberpunk 2077, Sertai Blizzard!

Banyak game yang hype jadi kurang menyengat bila tenaga kreatif keluar daripada team pembikinan. Harap-harap Cyberpunk 2077 selamat!
Seorang Pengarah Kreatif CD Projekt Red (CDPR) dilaporkan telah meninggalkan CDPR untuk jawatan yang sama di Blizzard. Sebastian Stepien yang telah berkhidmat dengan CDPR semenjak 2006 telah mengemaskini profile LinkedIn beliau sebagai ‘creative director’ di Blizzard Entertainment bermula Januari 2019.

Lelaki yang berasal dari Poland itu telah terlibat dengan semua pembikinan game trilogi Witcher sejak menyertai CDPR pada tahun 2006 sebelum terpilih sebagai salah seorang Pengarah Kreatif yang bertanggungjawab menjayakan pembikinan game Witcher 3: The Wild Hunt. Kini, Sebastian Stepien adalah ketua penulis untuk Cyberpunk 2077 yang masih belum mempunyai tarikh pelancaran yang rasmi.

Keputusan beliau untuk meninggalkan CDPR telah menimbulkan spekulasi bahawa pembikinan Cyberpunk 2077 hampir selesai. Walaubagaimanapun, CDPR dan Blizzard belum lagi mengeluarkan apa-apa kenyataan rasmi tentang perkara ini.

Keputusan beliau untuk meninggalkan CDPR telah menimbulkan spekulasi bahawa pembikinan Cyberpunk 2077 hampir selesai. Walaubagaimanapun, CDPR dan Blizzard belum lagi mengeluarkan apa-apa kenyataan rasmi tentang perkara ini.
Apa-apa pun, kami dari Jomgaming mengucapkan selamat maju jaya kepada Encik Sebastian Stepien di tempat baru dan semoga pemindahan ini dapat menghasilkan game yang berkualiti daripada Blizzard.


Semua Game PC Riot Games Kini Boleh Dimainkan Di Epic Games Store

Buat pertama kalinya dalam sejarah, Riot Games melancarkan kesemua game PC mereka di luar launcher mereka sendiri.
Kesemua game untuk platform PC keluaran Riot Games — League of Legends, Legends of Runeterra, Teamfight Tactics, dan Valorant — kini boleh dimainkan di Epic Games Store.
Tidak mengambil kira game mobile, ini merupakan kali pertama Riot Games melancarkan mana-mana game PC mereka di luar launcher mereka sendiri, sejak pelancaran League of Legends pada tahun 2009.
Pelancaran game-game ini bukanlah satu-satunya kandungan rentas game antara Riot dan Epic. Jinx dari League of Legends turut dibawakan ke dalam Fortnite sebagai salah satu skin yang boleh dibeli pemain. Skin Jinx itu diambil berdasarkan rekaan dari siri Arcane yang bakal diterbitkan di Netflix.


Game Eksklusif Konsol PS5, Godfall Akan Turut Dilancarkan Ke PS4 Ogos Ini

Game yang sebelum ini diiklankan sebagai game eksklusif konsol untuk PS5, dan PC, tidak lama lagi akan turut dilancarkan ke PS4.
Versi PS4 Godfall akan dilancarkan PS4 pada 10 Ogos 2021, di mana versi tersebut didatangkan bersama-sama dengan naik taraf percuma ke versi PS5.
Selain itu, PS5 dan PS4 juga akan menyokong cross-play, bermakna pemain dari kedua-dua konsol boleh bermain bersama.


Jom Berkenalan Dengan 4 Pemain PES Malaysia Yang Akan Ke Bandung, Indonesia Untuk PES SEA Finals 2017

PES SEA Finals 2017 bakal dianjurkan dengan gahnya di Bandung, Indonesia pada Ahad ini, 7 Mei 2017. Ia bakal membawakan 18 pemain PES terbaik di rantau Asia Tenggara.
Bagi anda yang tidak tahu, PES SEA Finals merupakan inisiatif yang dilakukan oleh PES League SEA – menemukan komuniti Pro Evolution Soccer (PES) dari empat buah negara di Asia Tenggara, iaitu Malaysia, Indonesia, Thailand dan Vietnam. Semuanya bermula pada tahun lalu, di mana Hanoi, Vietnam menjadi tuan rumah untuk kejohanan ini buat julung kalinya.
Pada edisi pertama tahun lalu, wakil tuan rumah, Duy Map telah menewaskan wakil dari Thailand, Bossui Rujikorn dengan keputusan 2-0.
Tahun ini, kejohanan dibawa jauh ke selatan pula, di mana kali ini Bandung, Indonesia bakal menjadi saksi sama ada juara baru atau juara bertahan akan merangkul kejuaraan edisi 2017.
Berikut adalah jadual untuk hari kejohanan PES SEA Finals pada 7 Mei ini, serta jadual perlawanan siaran langsung bagi mereka yang berada di tanah air:
Waktu adalah dalam GMT+7.
Sebagai peminat esports tempatan, pastinya kita ingin mengenali siapakah empat pemain negara yang bakal membawa nama Malaysia ke negara jiran itu. Setelah melalui pelbagai pertandingan yang tidak terkira bagi musim 2016/2017, yang disokong oleh PES League Malaysia, ini adalah empat pemain kebanggaan kita.

Erwan
Erwan (dua dari kanan) bersama antara ahli pasukan Degasa. Kredit gambar.
Tengku Erwan Martino bin Tengku Ismail, atau lebih dikenali dengan Erwan adalah satu-satunya pemain tempatan yang mewakili Malaysia untuk dua tahun berturut-turut dalam kejohanan ini. Senang kata, dalam barisan pemain kali ini, beliaulah yang paling senior antara mereka.
Jika ingin memperkenalkan Erwan kepada orang lain dengan satu perkataan, ‘konsisten’ adalah istilah yang paling sesuai. Beliau telah berada dalam arena PES tempatan sejak sekian. Dalam pada rakan-rakan seperjuangannya dahulu yang mungkin telah bersara, kurang menyerlah dan sebagainya, Erwan masih lagi gah dalam mengesahkan statusnya sebagai antara pemain yang paling digeruni dalam arena PES tempatan. Malah nama beliau sering meniti di bibir pemain-pemain PES dari negara-negara jiran.
Berikut adalah sesi temubual yang sempat JomGaming rakam bersama Erwan:
JG: Sebagai satu-satunya pemain yang mewakili negara untuk 2 tahun berturut-turut, apakah perasaan Erwan? Adakah ada sikit tekanan sebagai seorang pemain yang boleh dikatakan lebih berpengalaman berbanding yang lain?
Erwan: Syukur Alhamdulillah kerana dapat mewakili Malaysia untuk kali kedua. Ya memang ada sikit pressure sebab lebih berpengalaman, namun saya akan cuba tukarkan pressure ini kepada lebih positif agar dapat mengharumkan nama Malaysia.
JG: Pastinya kem Malaysia nak lakukan yang lebih baik berbanding tahun lalu di Hanoi. Apakah persiapan kalian? Adakah persiapannya berbeza berbanding tahun lepas?
Erwan: Persiapan kali ini agak berbeza sedikit, di mana kita akan buat kem untuk berlatih sesama sendiri atau menyertai mana-mana pertandingan untuk tingkatkan keupayaan kami dari segi mental dan juga skil.
JG: Apakah harapan dan sasaran kalian di Bandung nanti?
Erwan: Harapan adalah untuk mencuba yang terbaik. Sasaran kami adalah agar dapat mmberi saingan sengit di sana dan dapat melepasi peringkat seterusnya.
Zainul
Senyuman manis Zainul.
Semasa PES League Malaysia memuktamadkan pemilihan pemain untuk mewakili negara ke Bandung, Indonesia, Zainul Ariffin bin Burhanuddin, atau lebih selesa dengan panggilan Zainul, merupakan pemain yang menduduki tangga teratas dalam kedudukan pertandingan offline di pesleague.my. Dalam kata mudah, Zainul bolehlah dikatakan sebagai pemain PES terbaik negara dalam musim 2016/2017.
Corak permainan beliau sangat licik dan pantas. Sepanjang penulis bermain melawannya, penulis sentiasa dibelasah teruk dengan jaringan-jaringan yang besar (jangan ketawa!), menunjukkan permainan beliau berada di satu kelasnya yang tersendiri. Gerakan-gerakan through pass-nya yang cukup berbisa, serta penyudahnya yang amat tenang, membuatkan Zainul antara pemain yang perlu diberikan perhatian ketika di Bandung nanti.
Zainul dan Iqbal, menggenggam erat sokongan rakyat Malaysia.
Berikut adalah sesi temubual yang sempat JomGaming rakam bersama Zainul:
JG: Mewakili negara buat kali pertama – apakah perasaannya? Teruja? Gementar? Tak sabar?
Zainul: Saya gementar dan pada masa yang sama, teruja. Ini adalah kerana tanggungjawab yang digalas adalah besar. Kami membawa nama negara ke luar. Harapan untuk membanggakan negara itu sudah tentu ada! Diharapkan, kami memperoleh kemenangan yang dicari – demi rakyat Malaysia.
JG: Semasa senarai wakil negara dimuktamadkan, dikira melalui ranking offline PES League Malaysia, Zainul bolehlah dikatakan sebagai pemain PES no. 1 di Malaysia. Apakah berat gelaran itu? Bertanding di Indonesia sebagai pemain terbaik dari Malaysia.
Zainul: Sudah semestinya tekanan itu ada, tetapi saya akan buat sehabis baik saya untuk membanggakan negara. Perlawanan ini tidak akan mudah, dengan juara-juara dari pelbagai negara akan bertanding. Namun, kami tidak akan mengalah dan akan mempamerkan aksi yang terbaik!
JG: Apakah harapan dan sasaran kalian di Bandung nanti?
Harapan kami adalah sama seperti harapan seluruh rakyat Malaysia – ingin menjadi juara di rantau Asia Tenggara, sekaligus membuktikan kemampuan Malaysia dalam arena esports, terutamanya dalam game Pro Evolution Soccer. Kami ingin berterima kasih kepada pihak PES League Malaysia dan penaja-penaja utama: Flamitoz, NaGaming, JomGaming, Persatuan eSports Malaysia dan BolakakiJC.com kerana mereliasasikan impian kami.
Iqbal
Iqbal yang kacak bergaya.
Syeriiqbal bin Mustapha adalah antara pemain PES tempatan yang paling digeruni. Selain Erwan dan Zainul, Iqbal adalah antara 3 pemain yang jauh meninggalkan pesaing-pesaing lain dalam kedudukan yang dikendalikan oleh PES League Malaysia.
Jika dibandingkan dengan pemain-pemain lain, Iqbal tidaklah begitu kerap memasuki pertandingan-pertandingan offline bagi mengumpul mata. Namun, bagaimana beliau mampu layak mewakili negara dengan mengumpul mata yang cukup? Ia kerana setiap kali beliau masuk pertandingan offline, beliau memperoleh mata yang banyak dengan sekurang-kurangnya naik ke podium, jika tidak juara. Ini menunjukkan setiap kali beliau memasuki pertandingan, penampilannya adalah cukup ‘garang’.
Iqbal dan Zainul yang cukup bersemangat.
Berikut adalah sesi temubual yang sempat JomGaming rakam bersama Iqbal:
JG: Mewakili negara buat kali pertama – apakah perasaannya? Teruja? Gementar? Tak sabar?
Iqbal: Terlebih dahulu saya ingin mengucapkan ribuan terima kasih terhadap sokongan yang diberikan oleh isteri saya, PES League Malaysia, Misaifix Clan dan penaja-penaja utama kerana memberi peluang untuk kami mewakili negara bagi kejohanan ini. Perasaan saya sekarang bercampur baur antara teruja, gementar dan gembira. Sebelum ini, pada setiap kejohanan yang saya sertai, saya tidak pernah ada perasaan gementar kerana saya tidak menggalas apa-apa tanggungjawab. Kali ini, kami membawa nama negara ke luar.
JG: Semestinya bermain di peringkat Asia Tenggara lebih mencabar berbanding bertanding di peringkat domestik. Jadi, apa persiapan kalian dalam menghadapi saingan-saingan pemain terbaik dari negara lain ini? Berbeza dengan persiapan semasa bertanding di peringkat tempatan?
Iqbal: Tekanan itu ada, tetapi saya akan cuba membuat yang terbaik untuk menaikkan nama negara di Asia Tenggara.
JG: Apakah harapan dan sasaran kalian di Bandung nanti?
Iqbal: Harapan kami, sudah tentu kami mengharapkan salah seorang daripada kami berempat menjadi juara.
Syakir
Syakir (tiga dari kanan) bersama rakan-rakannya di salah sebuah pertandingan PES di Kuala Lumpur. Kredit gambar.
Walaupun Muhammad Syakir bin Muzzafar adalah pemain keempat dan terakhir yang terpilih untuk mewakili negara ke Bandung, kemampuan beliau dalam bidang ini tidak harus dipandang rendah. Sepanjang musim 2016/2017, Syakir telah cukup cemerlang dalam menjuarai beberapa pertandingan.
Dan anda harus diingat bahawa kesemua pertandingan yang dimenangi itu, beliau hanya menggunakan Manchester United! Dalam pada pemain-pemain lawan yang menggunakan pasukan yang lebih kuat seperti Real Madrid atau Barcelona, beliau dengan ‘selamba’ memenangi dengan kelab yang agak kurang menyerlah.
Berikut adalah sesi temubual yang sempat JomGaming rakam bersama Syakir:
JG: Mewakili negara buat kali pertama – apakah perasaannya? Teruja? Gementar? Tak sabar?
Syakir: Mewakili negara bukanlah sesuatu yang mudah dan semestinya perasaan itu bercampur baur. Lagi-lagi kali ini yang pertama buat saya untuk mewakili negara, semestinya perasaan teruja itu ada. Walaupun begitu, rasa gementar pasti terasa kerana kami menggalas harapan rakyat Malaysia.
JG: Semestinya bermain di peringkat Asia Tenggara lebih mencabar berbanding bertanding di peringkat domestik. Jadi, apa persiapan kalian dalam menghadapi saingan-saingan pemain terbaik dari negara lain ini? Berbeza dengan persiapan semasa bertanding di peringkat tempatan?
Syakir: Persiapan kami ialah dengan berlatih secukup-cukupnya, saling membantu, memberi nasihat dan juga pandangan, meneliti corak permainan lawan menerusi video mereka. Kalau dilihat, memang sangat berbeza kerana lawan mempunyai taktikal yang sangat menarik dan semestinya penguasaan mental amat diperlukan dalam pertandingan sebegini.
JG: Apakah harapan dan sasaran kalian di Bandung nanti?
Syakir: Walaupun berstatus ‘underdog’, saya tetap akan menyasarkan untuk lepas ke peringkat kalah mati dan jika menjadi juara itu adalah bonus. Kami akan buat yang terbaik dan ribuan terima kasih kepada penyokong-penyokong yang sentiasa ada di belakang kami. Harapan saya, semoga salah seorang daripada wakil Malaysia dapat menjuarai pertandingan ini dan kepada penyokong, jangan letih untuk menyokong kami kerana anda adalah kekuatan kami.
Iqbal dan Zainul bergaya bersama produk penaja, Flamitoz.
Pihak JomGaming turut berkesempatan untuk mendapatkan komen daripada Pengarah PES League Malaysia, Ahmad Yazid Abdul Rahman dalam membincangkan persediaan mereka untuk membawa 4 pemain ini ke Bandung.
JG: Sebagai Pengarah PES League Malaysia yang juga merupakan antara Admin PES League SEA, apakah signifikannya kejohanan ini kepada arena PES di rantau ini. Apakah terdapat perubahan berbanding edisi tahun lalu – mungkin dari segi sambutan, sokongan, tajaan, dan kerjasama? Mungkin ada perkara-perkara positif yang ingin ditekankan?
Yazid: Kejohanan ini merupakan indikasi bahawa Pro Evolution Soccer (PES) adalah satu francais yang mempunyai peminat dan komuniti tersendiri. Ini menunjukkan bahawa video game ini mampu menghubungkan pemain-pemain francais ini, bukan sahaja di dalam, malah di luar negara juga.
Kejohanan ini mempunyai pelbagai tujuan – terutamanya untuk mencari Sang Juara di peringkat Asia Tenggara. Terdapat pelbagai perubahan besar di antara tahun ini dan tahun lepas. Paling ketara adalah, pada tahun ini, pihak PES League Malaysia mengambil initiatif untuk menggabungkan kesemua pemain-pemain PES di Malaysia dan pemilihan demi pemilihan telah dijalankan berdasarkan prestasi semasa dan jumlah kejohanan yang dimenangi. Sebagai contoh, 4 pemain PES League Malaysia dipilih berdasarkan sistem point dan ranking yang ada dalam laman web rasmi PES League Malaysia, www.pesleague.my.
Dengan ini, pemilihan ini dapat menepis keraguan semua pihak berkenaan dengan kelayakan para wakil negara. Dari segi sambutan dan tajaan, sudah tentunya ia berlainan dari edisi yang terdahulu. Berkembangnya reputasi PES League Malaysia di bidang ini adalah kerana sokongan yang tidak kunjung putus dari pelbagai pihak, iaitu dari pihak komuniti, penaja, gaming-gaming studio yang turut membantu, para admin, dan lain-lain.
JG: Pastinya kem Malaysia nak lakukan yang lebih baik berbanding tahun lalu di Hanoi. Sebagai Pengarah PES League My, apakah persiapan yang dilakukan bagi membantu para pemain lebih bersedia? Adakah persiapannya berbeza berbanding tahun lepas?
Yazid: Antara kelemahan yang ketara di edisi terdahulu adalah kurangnya pendedahan pemain-pemain Malaysia terhadap offline competition. Jadi, PES League Malaysia berserta Persatuan eSports Malaysia telah bersetuju untuk menambah-baikkan kelemahan kita. Maka, terhasillah pertandingan PES yang sangat, sangat banyak di Malaysia. Pertandingan PES di bawah endorsement PES League Malaysia disertai oleh pelbagai studio gaming di Malaysia, dari Utara, Pantai Timur, Sentral dan juga Selatan. Terima kasih diucapkan kerana membantu PES League Malaysia dalam mencari pemain-pemain PES yang terbaik di Malaysia.
JG: Sebagai Pengarah PES League Malaysia, apakah harapan dan sasaran yang diletakkan kepada 4 pemain ini? Yakin dengan keupayaan mereka untuk cemerlang?
Sudah tentunya harapan yang tinggi menggunung diletakkan kepada para pemain negara. Walaupun menang atau kalah itu adat pertandingan, saya tetap berharap agar wakil-wakil negara akan beraksi dengan cemerlang nanti. Kerana masing-masing mempunyai keupayaan untuk menyandang kejuaraan ini. Namun begitu, mereka diharapkan agar berwaspada dengan ancaman pemain-pemain luar yang hebat. Malaysia boleh!
(dari kiri) Ahmad Yazid Abdul Rahman, Pengarah PES League Malaysia; Iqbal dan Zainul; serta Mohamad Fauzi Zaini, Pengurus PES League Malaysia.
Pasukan negara ini akan bertolak ke Bandung, Indonesia pada 6 Mei 2017.
Kami di JomGaming mengucapkan selamat maju jaya kepada pasukan Malaysia ini, dengan harapan satu berita gembira akan dibawa pulang ke tanah air kelak! Doa dan sokongan akan mengiringi kalian semua! Malaysia Boleh!


Season Pass Untuk Far Cry 5 Bawakan Zombi, Perang Vietnam, Planet Marikh Dan Far Cry 3

Season Pass untuk Far Cry 5 akan membawa pemain ke pelbagai lokasi yang berbeza. Ia melibatkan pengembaraan di planet Marikh, membunuh zombi dan perang Vietnam.

Hours of Darkness, pemain akan mengembara ke Vietnam War untuk berlawan menentang tentera Viet Cong. Dead Living Zombies ialah memerlukan pemain untuk berhadapan dengan segerombolan zombi. Dan akhir sekali ialah Lost on Mars, di mana pemain akan membunuh labah-labah dari planet Marikh.
Pas itu juga disertai dengan pengembaraan ke game lain iaitu Far Cry 3. Pemilik PS4 dan Xbox One hanya akan mendapat mod single-player untuk Far Cry 3 Classic Edition. Tapi di Steam, ia hanya adalah edisi standard sahaja.

Ubisoft juga telah mengeluarkan trailer terbaru yang memaparkan jalan cerita dalam game itu. Sebuah pekan di Montana yang diambil-alih oleh sekumpulan kultus agama yang berbahaya.


Super Mario Run Sudah Boleh Didapati Untuk iOS, Begitu Mudah Sehingga Korang Boleh Main Sambil Makan Kek!

Demonstrasi oleh penciptanya Mario sendiri!

Super Mario Run kini boleh didapati untuk semua peranti iOS dan ini adalah pertama kalinya watak tersebut berada didalam arena mobile game. Pemain akan berusaha mengumpul markah tertinggi sambil menewaskan musuh-musuh tradisi didalam Mushroom Kingdom!
Direka dengan idea mudah dimain tetapi sukar dikuasai, Shigeru Miyamoto memastikan perkara ini dicapai dalam Super Mario Run dan dalam video diatas, beliau telah melakukan demo bermain sambil memakan pelbagai jenis kek! Sempoi la Miyamoto!
Pada pengguna Android, janganlah berasa kecewa kerana Super Mario Run juga akan tiba ke platform anda pada tahun hadapan.
Berikut pula adalah video introduksi bagi Super Mario Run.


Sah! Sony Akan Adakan Acara Di New York September Ini – PS4 Neo Akan Diperkenalkan?

Khabar angin semakin bertiup kencang! Adakah kita sedang menghitung detik-detik pengumuman PlayStation 4 Neo?

Semalam, terdapat cakap-cakap yang mengatakan bahawa Sony akan mengadakan satu acara di New York. Dan pada hari ini, Engadget telah mengesahkan perkara ini selepas mereka telah mendapat jemputan ke acara yang digelar “PlayStation Meeting” di PlayStation Theater, New York.
Acara ini akan berlangsung pada 8 September 2016, 3 pagi (waktu Malaysia).
Orang ramai telah mula bercakap-cakap tentang apakah yang akan diumumkan oleh Sony dalam acara ini. Pastinya, khabar angin kuat mengatakan mereka bakal memperkenalkan konsol PS4 terbaru, yang diberi kod nama “Neo” – satu versi konsol yang dinaik-taraf.

Sebelum ini, terdapat juga laporan yang telah mendedahkan pelbagai maklumat tentang PS4 Neo ini – seperti spesifikasi GPU dan harganya. Tidak ketinggalan, terdapat juga khabar angin yang mengatakan selain PS4 Neo, Sony turut akan mengumumkan PS4 Slim, yang dilaporkan bakal diperkenalkan di Tokyo Game Show kelak.
JomBaca: Sony: Kehadiran PlayStation Neo Tidak Akan Pendekkan Jangka Hayat PS4


Konami Umumkan PES 2019 Edisi Liverpool FC, Inter Milan Dan Monaco

Macam-macam ada.
PES 2019 bakal membawakan pelbagai edisi muka hadapan. Selain edisi global yang dibintangi Philippe Coutinho serta edisi Asia yang dibarisi lima pemain Barcelona, Konami turut mengumumkan beberapa edisi kelab yang lain.
Konami telah memperlihatkan muka hadapan untuk PES 2019 edisi Monaco, Inter Milan dan yang terbaru Liverpool FC. Dalam tweet yang dikeluarkan, mereka mengatakan yang info-info pra-tempah untuk edisi-edisi ini akan dikongsikan dalam masa terdekat.

🔴CALLING ALL @LFC FANS🔴
If you loved last year’s Club Edition, you'll be excited to know we are releasing one for #PES2019 too!
More details on when you can pre-order your copy, coming soon #ThePowerOfFootball pic.twitter.com/VLUgi2WfNH
— eFootball PES (@officialpes) July 23, 2018
Korang boleh lihat muka hadapan bagi setiap edisi ini di bawah:

Versi demo PES 2019 akan dikeluarkan pada awal bulan Ogos ini.
Game penuh PES 2019 pula akan dilancarkan pada 30 Ogos ini untuk PC, PS4 dan Xbox One.
JomBaca: PES 2019 Tersalah Letak Salah, Firmino Dan Mane Di Kelab Arsenal Dan Manchester United Dalam Satu Tweet

PRE-ORDER PRO EVOLUTION SOCCER 2019
Deposit RM50 SAHAJA
FREE exclusive T-SHIRT PES2019 — Pre-order terus ke Facebook YC Games Station (Kuala Lumpur) & Kuppy Station (Terengganu)


Siri MasterBox Lite Dari Cooler Master Diperbaharui

Bagi MasterBox Lite 5 RGB dan MasterBox Lite 3.1 TG.

Cooler Master telah mengemaskini siri mampu milik mereka yang iaitu MasterBox Lite 5 dan MasterBox Lite 3.1 TG dengan panel kaca (tempered glass) yang tahan lasak.
Menurut Rick Chen selaku pengurus produk, penggunakan kaca tahan lasak ini mampu menyerlahkan nilai estetik dan pada masa yang sama ia tidak terlalu mudah untuk mengalami kecelaan seperti calar.
Cooler Master MasterBox Lite 5 RGB dan MasterBox Lite 3.1 TG kini boleh didapati pada harga RM299 dan RM199.


Lagenda DotA 2: Danil “Dendi” Ishutin – Dari Bermain Piano Di Ukraine, Ke Bermain DotA 2 Di Pentas Dunia!

Jom kenali Dendi!

Danil Ishutin, 27 adalah seorang pemain DotA 2 yang berasal dari Ukraine dan dikenali sebagai Dendi dengan hero ikoniknya, Pudge. Beliau adalah ahli pasukan Natus Vincere (Na’Vi). Pasukan ini pada awal DotA 2, menunjukkan prestasi mengagumkan dalam pertandingan “Defence of the Ancients (DotA)“.

Sebelum Dendi bermula menjadi seorang pemain profesional DotA 2, beliau berada dalam bidang tarian bersama keluarganya yang bermain piano sebagai punca pendapatan mereka. Pada masa itu, keluarganya tidak mempunyai duit yang banyak tetapi dengan bantuan neneknya, Dendi dapat membeli PC sendiri pada tahun 1997.
Pada awalnya, beliau bermula dengan game seperti Counter Strike dan Warcraft 3. Sejak kematian bapanya, Dendi lebih banyak meluangkan masanya bermain PC untuk menangani kehilangan bapa kesayangannya.
Dari kiri Force staff dan kanan Blink Dagger
Oleh sebab itu, Dendi mula menjadikan e-Sports sebagai satu hobi yang serius baginya. Pada umur 17 tahun, beliau menunjukan bakatnya menjadi ahli skuad Na’Vi yang pada masa itu dikenali ramai oleh warga Ukraine. Signature hero beliau adalah Pudge dan beliau adalah pengasas meta untuk “Blink dagger” dan “Force staff” bagi kebanyakkan hero dalam DotA 2.
Hero Yang Diguna Oleh Dendi
Apabila tibanya The International yang pertama, Na’Vi menunjukan bahawa mereka adalah pasukan disegani yang menaikkan nama DotA 2 diseluruh dunia. Dendi pada masa itu menunjukan keyakinan dan persembahan yang menarik perhatian ramai kipas-susah-mati dan pemain-pemain DotA 2.

Walaupun Pudge adalah hero signature beliau, sebagai seorang mid player, Dendi bertanggungjawab untuk mengawal gameplay pada awal 5-10 minit untuk menjadi kebal supaya dapat menewaskan pasukan lain. Oleh itu, hero yang kerap dimain selain Pudge adalah Queen of Pain, Rubick dan Puck. Hero-hero ini yang digunakan oleh Dendi sebagai Mid player adalah hero boleh dikatakan aggressive.

Kini Dendi adalah seorang ahli yang setia sejak permulaan keahlian Na’Vi dalam kumpulan DotA 2 untuk bermain di peringkat profesional dan antarabangsa. Walaupun roster telah diubah banyak kali, beliau tidak pernah kehilangan semangat bermain untuk Na’Vi. Sesiapa yang rindu Dendi boleh subscribe pada YouTube page beliau. Beliau juga rajin update Twitter untuk mengumumkan jika dia ada membuat live stream di Twitch.


8 Game Ini Diumumkan Sebagai Acara Pingat Dalam Sukan Asia 2022 Di Hangzhou, China

Akhir tahun lalu, Majlis Olimpik Asia (MOA) telah mengesahkan bahawa esports buat julung kalinya akan dimasukkan sebagai salah satu acara pingat dalam Sukan Asia 2022 di Hangzhou, China.
Terkini, MOA telah mendedahkan terdapat lapan buah game yang akan dipertandingkan kelak. Game-game tersebut ialah:
Arena of Valor (Versi Sukan Asia)Dota 2Dream Three Kingdoms 2EA SPORTS FIFA HearthStoneLeague of LegendsPUBG Mobile (Versi Sukan Asia)Street Fighter V
Di samping lapan game yang akan dipertandingkan dalam acara yang menyumbang kepada bilangan pingat ini, MOA juga akan membawakan dua dua acara demonstrasi, iaitu:
AESF Robot Masters — dikuasakan MiguAESF VR Sports — dikuasakan Migu
Semasa Sukan Asia 2018 di Indonesia, esports telah diperlihatkan sebagai acara demonstrasi.
JomBaca: Ini Jawapan Kami Terhadap Cemuhan Yang Dilontarkan Kepada Pemain Esports Malaysia Di Sukan Asia 2018!
Sama-sama kita doakan agar pasukan kebangsaan Malaysia dapat mempersiap skuad esports yang mantap untuk temasya sukan terbesar Asia itu tahun hadapan.
Temasya kali ke-19 Sukan Asia di Hangzhou, China dijadualkan akan berlangsung dari 10 hingga 25 September 2022.
JomBaca: 7 Kategori Mobile, 3 Kategori PC Akan Dipertandingkan Dalam Acara Esports Sukan SEA 2021 VietnamJomBaca: Pemenang Pingat Emas Esports Pertama Di Sukan SEA Kini Tercatat Dalam Malaysia Book of Records


Polis Di Amerika Syarikat Menembak Mati Seorang Lelaki Berumur 28 Tahun Kerana Panggilan Palsu “Swatting”

Perbuatan “swatting” yang cukup membahayakan!
Gambar sekadar hiasan. Sumber.
Seorang lelaki berusia 28 tahun telah ditembak mati oleh seorang pegawai polis Wichita, Kansas, Amerika Syarikat selepas dilaporkan tentang sebuah situasi tebusan. Menurut laporan Kotaku, semasa sidang media yang dilakukan oleh pihak polis, ia merupakan satu panggilan palsu untuk menarik pegawai-pegawai SWAT ke tempat kejadian, yang lebih dikenali sebagai “swatting”.
Ia dilaporkan ada kaitan dengan pertengkaran yang berlaku dalam game Call of Duty, namun pihak polis tidak mengesahkannya.
Dalam sidang media itu, timbalan ketua polis Wichita, Troy Livingston berkata bahawa pemanggil telah melaporkan situasi tebusan. Dalam panggilan tersebut, yang mana ia telah dimainkan semula semasa sidang media itu, pemanggil itu mengatakan yang bapanya telah ditembak di kepala dan tidak lagi bernafas, dan keluarganya telah diacukan dengan senjata api. Kata pemanggil itu lagi, rumahnya telah dipenuhi dengan gasolin.
Setibanya polis di tempat kejadian, seorang lelaki membuka pintu dan telah ditembak mati oleh seorang pegawai polis.
Lelaki itu dikatakan telah diberikan arahan secara lisan oleh pihak polis dan mematuhinya, tetapi menurut kenyataan jabatan itu, lelaki itu telah memegang pinggangnya, membuatkan pegawai polis tersebut terpaksa melepaskan tembakan. Lelaki itu kemudiannya telah disahkan tidak memiliki sebarang senjata.
Pihak polis turut mengesahkan bahawa pegawai yang telah melepaskan tembakan itu telah direhatkan, menurut polisi jabatan itu.
Melalui satu laporan di Twitter, individu yang terlibat dalam kejadian ini dikatakan adalah dua pemain Call of Duty yang bertanding dan bertaruh sebanyak USD1.50. Selepas perlawanan tamat, dua pemain yang kalah telah bertengkar.
Pemain pertama, “Miruhcle,” dikatakan telah menghantar alamat rumah kepada pemain kedua, “Baperizer,” dan dia pula telah menghantar alamat rumah itu kepada pihak ketiga untuk melakukan “swatting”. Tetapi, ia nampaknya seperti alamat rumah tersebut sama sekali salah dan tiada kena-mengena kepada mana-mana pemain tadi.
Kedua-dua pemain ini dilaporkan telah menutup akaun Twitter mereka.
Pihak polis juga mengesahkan bahawa kes ini sememangnya satu perbuatan “swatting” dan mereka akan sedaya upaya untuk mencari mereka yang bertanggungjawab. Mereka masih lagi belum mendedahkan nama suspek, namun menyatakan yang mereka telah menjumpai sesuatu yang berguna.

Kepada korang yang tidak tahu apakah itu “swatting”, ia merupakan satu perbuatan menganiaya yang sangat berbahaya. Seorang individu akan melaporkan satu jenayah palsu kepada polis tempatan, dengan harapan bahawa satu pasukan SWAT akan menggegarkan rumah yang dia tadi tidak puas hati.


The Quiet Man: Game Misteri Tampilkan Watak Pekak Tapi Power Tibai Orang!

Apa pulak dah game Square Enix umumkan ni? Misteri bebenor.

Square ENix telah mengumumkan sebuah game The Quiet Man melalui satu trailer yang bermula sebagai lakonan live action, dan tiba-tiba berubah menjadi aksi pertarungan jalanan in-game.

Daripada trailer, watak utama adalah seorang yang hilang daya pendengaran, tapi boleh belasah orang tanpa belas kasihan! Itu sahaja maklumat yang diketahui mengenai game ini. Misteri, kan?
The Quiet Man akan hadir ke platform PS4, dan Steam.


Tarikh Pelancaran God of War Tertiris Lagi Sekali Menunjukkan Pada 22 Mac – Betul Ke Bohong!?

God of War dikatakan akan keluar pada awal tahun 2018.

Sebelum ini, kami pernah melaporkan tarikh pelancaran God of War sudah tertiris di PlayStation Store yang menunjukkan tarikh pada 22 Mac 2018 dan Sony juga akan mengesahkan tentang tarikh pelancaran sebenar game ini dalam masa terdekat.
Sehingga kini, Sony masih lagi berdiam diri untuk memberitahu tarikh pelancaran sebenar tetapi satu laman sesawang kedai game di Portugal sudah pun meletakkan tarikh pelancaran God of War pada hari, cuba anda teka… pada 22 Mac 2018.
Walau bagaimanapun, laman sesawang itu mungkin hanya mengikuti tarikh pernah tertiris untuk melengkapkan deskripsi God of War dalam laman sesawang mereka. Namun, ada kemungkinan besar bahawa Sony sudah memberitahu tarikh pelancaran sebenar kepada peruncit game secara rahsia.

Kami juga baru mendapat tahu art book God of War akan dilancarkan pada 15 Mac dan kami rasakan tarikh 22 Mac 2018 mungkin adalah tarikh sebenar pelancaran God of War. Sebelum ini, God of War III juga pernah ada gimik sama 7 tahun lalu di mana Sony tidak dedahkan tarikh sebenar sehingga tiba ke lewat bulan Januari.
Mungkin mereka akan mengulangi gimik yang sama? Bilalah Sony nak buka mulut dan beritahu perkara sebenar kepada kita semua? Hanya masa boleh menjawab persoalan ini.


Dapatkan Brutal Legend Percuma Sekarang Melalui Humble Store

Tawaran percuma ini hanya boleh didapati pada masa yang terhad.

Brutal Legend telah diterbitkan pada 2009 dan ianya telah mengambil tema dunia muzik metal dan menggabungkannya dengan dunia fantasi. Mengetengahkan pelakon komedi terkenal, Jack Black sebagai watak utama dan beberapa lagenda genre muzik ini seperti Ozzy Osbourne, Lita Ford dan mendiang Lemmy.
Brutal Legend kini boleh didapati pada masa yang terhad melalui Humble Store.


Call of Duty: Vanguard Diumumkan Melalui Teaser Trailer, Acara Pendedahan Penuh Dalam Warzone

Setelah beberapa bulan melayani laporan dan khabar angin, kita akhirnya telah disahkan mengenai era Perang Dunia Kedua untuk Call of Duty pada tahun ini.
Berjudul Call of Duty: Vanguard, Activision mengumumkannya secara rasmi melalui satu teaser trailer berdurasi 1:41 minit. Kita dapat saksikan serpihan-serpihan kenderaan, senjata dan lokasi-lokasi semasa Perang Dunia Kedua.

Mereka turut mendedahkan acara pendedahan lanjut, yang akan berlangsung pada 20 Ogos ini, 1 pagi (waktu Malaysia). Lebih menarik, acara ini akan diadakan dalam game Call of Duty: Warzone.
Sama-sama kita buka Warzone pada tarikh dan waktu di atas, dan tonton sendiri apakah yang bakal disajikan tentang pendedahan Vanguard.


Controller PS5 Diperlihatkan – Ini 9 Perkara Yang Korang Perlu Tahu Tentang DualSense

Menjelang beberapa bulan sebelum pelancaran PlayStation 5, Sony akhirnya telah memperlihatkan controller untuk konsol generasi akan datang itu.
Sony telah mendedahkan reka bentuk controller terbaharu mereka itu di PlayStation Blog berserta beberapa butiran yang belum pernah didedahkan sebelum ini. Di bawah ialah apa yang korang perlu tahu.

DualSense
Pertama sekali, apa yang korang perlu tahu ialah nama serba baharu yang diberikan kepada controller ini. Sejak menggunakan nama ‘DualShock’ sejak azali, Sony bakal membawakan satu nafas baharu. Controller PS5 akan dikenali sebagai ‘DualSense’.
Sony mengatakan bahawa DualSense akan menawan rasa apabila pemain berinteraksi dengan dunia maya dalam game-game PS5. Fungsi-fungsi yang ada untuk DualSense, bersama-sama dengan Tempest 3D AudioTech, akan memberikan satu perasaan keasyikan baharu kepada pemain.
Warna
Melihat gambar pertama DualSense, perkara pertama yang terus menangkap mata ialah warnanya. Sony mengumumkan bahawa bertitik tolak dari sini, mereka akan menampilkan dua tona warna kepada DualSense. Seperti yang kita dapat lihat, warna yang ditampilkan ialah hitam dan putih.
Ramai menjangka selepas pelancaran nanti, mereka akan memperkenalkan lebih banyak pilihan warna, yang mana ia akan sentiasa menggunakan dua tona warna. Mungkin, hijau-kuning, merah biru, atau putih-jingga?
Reka Bentuk
Selain itu, reka bentuk DualSense menampakkan kelainan jika dibandingkan dengan DualShock 4. Sony menyebutkan sekali lagi tentang teknologi ‘haptic feedback’ dan ‘adaptive triggers’ yang pernah mereka dedahkan sebelum ini.
Disebabkan teknologi yang canggih ini, mereka mengalami kesukaran untuk mengekalkan reka bentuk luaran yang sama seperti dulu kerana pelbagai komponen baharu perlu dimasukkan ke bahagian dalaman controller. Maka sebab itu, pemegang DualSense kelihatan sedikit tirus berbanding controller sebelum ini — dalam masa sama Sony tidak akan mengorbankan keselesaan para pemain semasa memegang dan bermain.

Light Bar
Satu lagi kelainan dari bentuk fizikal ialah kedudukan lampu atau light bar. Untuk DualShock 4, ia diletakkan di bahagian atas, manakala untuk DualSense ia diletakkan di bahagian sisi kiri dan kanan touchpad — secara langsung lebih memudahkan pemain untuk melihat warna apakah yang bernyala.
Bateri
Melalui pendedahan baharu ini, Sony lebih berhati-hati dalam menjanjikan sesuatu. Kalau kita baca dengan teliti, kenyataan tersebut tidak menyatakan yang bateri akan bertahan lebih lama berbanding controller sebelum ini, sebaliknya mereka menyatakan akan mengekalkan (maintain) ketahanan bateri yang kuat.
Berat
Sony juga tidak menyatakan sama ada DualSense akan lebih berat atau lebih ringan daripada DualShock 4, tetapi apa yang mereka katakan ialah mereka akan cuba mengurangkan berat semampunya walaupun bermacam fungsi baharu yang ditambah.

Mikrofon
Salah satu fungsi yang mendapat permintaan tinggi oleh pemain sebelum ini ialah kehadiran mikrofon di controller, dan akhirnya Sony memakbulkannya. Ya, DualSense akan dihadirkan sekali mikrofon terbina untuk para pemain agar berupaya berkomunikasi dengan segera bersama rakan-rakan.
Walau bagaimanapun, Sony mengingatkan bahawa lebih baik untuk menggunakan headset sekiranya ingin berkomunikasi dalam jangka waktu yang panjang.
Butang Create
Tiada lagi butang ‘Share’ di DualSense, sebaliknya ia akan mendapat nama baharu iaitu butang ‘Create’. Kata Sony, sama seperti Share, butang Create ini sekali lagi akan merintis sesuatu yang baharu untuk mencipta kandungan gameplay epik, dan mereka akan berkongsikan lanjut tentang fungsi ini pada waktu ia semakin hampir ke pelancaran.
Masih Ikut Jadual
Di akhir blog tersebut, ia turut menyelitkan kata-kata daripada Presiden dan CEO Sony Interactive Entertainment, Jim Ryan. Beliau mendedahkan bahawa reka bentuk konsol pula akan didedahkan dalam masa beberapa bulan akan datang, dan waktu pelancarannya masih dijadualkan pada penghujung tahun 2020.
Jadi, apa pendapat korang setakat ini untuk DualSense? Teruja?


Acara EA Play Leaked? Star Wars Battlefront Akan Ada Story Campaign?

Tertiris sana, tertiris sini! Kali ini, maklumat untuk acara EA Play pula sudah tertiris.

Minggu ini terlalu sarat dengan maklumat-maklumat besar yang tertiris. Selepas leaked segala info mengenai DLC Battlefield 5, kini terdapat pula leaked yang seakan-akan menyokongnya.
BakkaGames, telah membuat satu post di NeoGAF yang menampilkan info lengkap mengenai apakah yang bakal umumkan di acara EA Play yang akan berlangsung pada 12-14 Jun ini.
Acara EA Play ini adalah acara khas yang diperkenalkan pada tahun ini oleh Electronic Arts, selepas mereka telah menarik diri dari pentas E3 2016.
Menurut laporan tertiris itu, ini adalah pengumuman yang bakal dilakukan oleh EA di acara tersebut:

Mass Effect: Andromeda untuk VR
Gameplay untuk Andromeda
Mercenaries 3
Star Wars: Imperial Commando
Battlefield 5: Eastern Front
Star Wars Battlefront: Force Conflict (single-player campaign)
Command and Conquer: Tiberium

Laporan itu turut melaporkan bahawa Andromeda, Imperial Command, dan Command and Conquer: Tiberium akan dipasarkan untuk Nintendo NX, console akan datang yang terdapat beberapa gambar tertiris yang palsu sebelum ini.

Sebagai peminat tegar siri Battlefield, pastinya mata penulis terarah ke Battlefield 5: Eastern Front. Nama “Eastern Front” itu dikatakan adalah nama untuk siri Battlefield yang seterusnya itu.
Tidak dilupakan, ia juga mengatakan bahawa Star Wars: Battlefront bakal mempunyai story campaign – satu isi penting dalam game ini yang peminat amat kecewa dengan EA.
Walau bagaimanapun, laporan-laporan tidak kukuh seperti ini pastinya akan timbul perkara yang sangat meragukan. Laporan itu menyatakan bahawa Development Executive untuk EA, Nick Earl adalah orang yang ditugaskan untuk mengumumkan Mercenaries 3. Lucu sekali, beliau telah keluar daripada EA pada November 2014 untuk menyertai satu syarikat mobile game, Kabam.
Sama-samalah kita merenung laporan ini. Betul ke bohong?


Game macam Overcooked, tapi menu masakan Asia Tenggara – SEDAP!

View this post on Instagram            A post shared by JomGaming (@jomgaming)


Battlefield 1: Teaser Trailer Terbaru & 6 Weapon Class!

Menjelang acara EA Play yang akan diadakan pada 12 Jun nanti, DICE telah mengeluarkan beberapa info terbaru tentang Battlefield 1.

Battlefield 1 telah disajikan dengan teaser trailer terbaru berdurasi 15 saat. Ia telah menampilkan tema “Bring a (gambar mace) to a (gambar Light-Machine Gun) Fight”, atau dalam kata mudah, “Bawakan senjata melee ke pertempuran senjata api”.
Jom layan:

Teaser trailer tersebut telah memperlihatkan seorang askar memanjat tangga dari kawasan trench, membawa senjata mace, berlari ke arah musuh yang sedang reloading LMG dan diakhiri dengan pukulan mace itu ke arah musuh tersebut. Apa yang boleh kami katakan daripada trailer ini, kelihatan seperti pertarungan senjata melee boleh memberi saingan kepada pemain yang menggunakan senjata api.
Di samping itu, terkini, mereka juga telah mengumumkan 6 weapon class yang akan ditampilkan dalam Battlefield 1. Lebih menarik, kesemua weapon yang ada tidak mempunyai sebarang attachments.
6 weapon class tersebut adalah:

Shotgun
SMG
LMG
Semi Auto
Sidearm
Sniper Rifle

Senjata-senjata ini akan dapat di-customize dengan 3 pre-set loadouts – bukan lagi seperti attachments yang sering ditampilkan. Melalui ini, cuztomization untuk senjata anda akan lebih difokuskan –  dengan membawakan pilihan zoom levels, reticles, weapon skins dan banyak lagi.
Keperincian yang dibawakan ke dalam senjata melee juga adalah sangat variasi. Di Perang Dunia Pertama, pertempuran jarak dekat memainkan peranan yang sangat penting, maka, setiap senjata melee akan mempunyai speed dan damage output yang berbeza. Lebih menarik, sesetengah senjata melee mampu memotong barbed wire, memusnahkan barricades dan malah memberikan damage kepada light vehicles.
Tidak dilupakan, Battlefield 1 juga bakal mempunyai beberapa jenis grenades.
Anda boleh baca info-info menganai senjata dalam Battlefield 1 dengan lebih lanjut di laman web rasmi.

Battlefield 1 akan dilancarkan di PlayStation 4, Xbox One dan PC pada 21 Oktober 2016.
JomBaca: Battlefield 1: Livestream 64 Pemain Buat Pertama Kalinya!


Atlus Kongsi 4 Video Pertarungan Persona 5 Yang Penuh Gaya

Mutu dan keunggulan.
Koleksi video ini memaparkan 4 orang hero dari Persona 5 iaitu Protagonis, Anne Takamaki, Makoto Niijima dan juga Yusuke Kitagawa. Persona 5 telah memperkenalkan tema baru untuk siri ini yang dikenali sebagai Phantom Thief.
Dengan tema ini, mereka berharap dapat meletakkan elemen-elemen yang dapat mengejutkan para pemain. Tujuan utama kenapa premis Persona 5 terletak di Tokyo adalah kerana mereka cuba untuk mengetengahkan idea drama Phantom Thief di dalam satu dunia yang kita kenali.

Tak puas dengan koleksi gameplay ini, Atlus juga sebelum ini pernah berkongsi gameplay sepanjang 18 minit yang memaparkan pelbagai aksi serta aktiviti yang boleh dilakukan dalam Persona 5. Di samping itu, pelbagai info yang lebih mendalam mengenai dunia Persona 5 juga telah dikongsi oleh Famitsu!


Channel Twitch Riot Games, Developer League Of Legends – Pecah 1 Billion Views!

Channel pertama di Twitch yang berjaya mencapai jumlah tontonan sebegini!

Channel Twitch Riot Games mengucapkan jutaan – malahan berbilion terima kasih kepada peminat mereka yang menjayakan pencapaian ini!

We'd like to extend a thank you to the viewers for helping the @RiotGames @Twitch Channel be the first one to surpass 1 billion views. We could not have done it without your loyal support ❤ pic.twitter.com/2W69ix0CEJ
— LoL Esports (@lolesports) June 24, 2018
Walaupun channel tersebut hanya mempunyai sejumlah 3 juta followers, perlawanan LoL antara FlyQuest dan OpTic Gaming yang disiarkan menerusi channel tersebut berjaya menarik 1,000,444,343 penonton!
Hebat.
Ternyata, walaupun selepas populariti game Battle Royale seperti PUBG dan Fortnite, peminat League of Legends tetap setia dengan game mereka ini. Tahniah Riot Games!


Apex Legends Mobile Musim 2 Kini Bermula Dengan Legend, Map, Mode Baharu

EA dan Respawn kini telah melancarkan musim baharu untuk Apex Legends Mobile yang digelar “Distortion”.
Kandungan terbesar dalam kemaskini ini tentunya adalah pengenalan Legend baharu yang dipanggil Rhapsody. Rhapsody menjadi Legend kedua yang akan dilancarkan ke versi mobile terlebih dulu (kemudian dilancarkan ke PC dan konsol).
Abiliti pasif yang dimiliki Rhapsody adalah dia mampu nampak bunyi dari jarak yang agak jauh dalam bentuk visual. Abiliti aktifnya pula adalah memainka muzik dan memberikan rakan sepasukan berdekatan tambahan kelajuan dalam pergerakan serta mengecas semula shield. Abiliti ultimate Rhapsody pula mengeluarkan pancaran cahaya yang besar untuk menghalang sebarang penglihatan dan imbasan pihak lawan.
Selain itu, dua map baharu akan ditambah. Pertama, Pythas Block 0, juga merupakan kandungan yang akan diperkenalkan ke mobile terlebih dulu. Kedua, King’s Canyon yang akan muncul ke mobile buat kali pertama.
Di samping itu, dua mode baharu turut ditambah iaitu Gun Game Mode dan Hack Mode.
Selain kandungan-kandungan utama ini, Respawn turut membawakan pelbagai penambahbaikan lain seperti event baharu, battle pass baharu, memperbaiki beberapa bug dan banyak lagi.

Apex Legenda Mobile kini boleh dimainkan di Android dan iOS secara percuma.


Dokumentari Tentang Di Balik Tabir Pembangunan For Honor Dilancarkan Ke Netflix

Sebuah dokumentari-filem yang memperlihatkan sisi di balik tabir pembangunan game keluaran Ubisoft, For Honor, telah dilancarkan ke Netflix. Judul untuk dokumentari ini ialah “Playing Hard”.

Dokumentari yang berdurasi 1 jam 30 minit ini dideskripsikan sebagai “akses yang belum pernah dibawakan ke sebuah dunia yang tinggi rahsianya dalam industri hiburan terbesar dunia”. Ia bakal membawa para penonton kepada pembangunan For Honor selama 4 tahun.
Korang boleh tonton trailernya di bawah:

For Honor merupakan sebuah game pertempuran jarak dekat yang dibangunkan oleh Ubisoft, dilancarkan pada tahun 2017. Korang boleh baca review kami untuk game in di sini.


God of War Dan Banyak Lagi Game PlayStation Dilaporkan Akan Hadir Ke PC Selepas Pangkalan Data GeForce Now Tertiris

Lebih 18,000 game yang bakal dilancarkan ke platform PC dilaporkan telah tertiris. Ya, lebih 18,000.
Seseorang yang bernama Ighor July telah mendakwa berjaya menggali data-data yang terdapat dalam aplikasi GeForce Now dan menemui banyak info dalam pangkalan data dalaman NVidia.
Dikongsikan di laman Medium dan Reddit, beliau telah menemui lebih 18,000 game yang telah melalui sesi percubaan sebelum pelancarannya ke PC, antaranya adalah game-game PlayStation yang masih belum diumumkan untuk PC, seperti God of War (2018), Returnal, dan Demon’s Souls.
Lebih menarik, pangkalan data berusia enam bulan itu turut menyenaraikan versi remastered untuk Uncharted 4: A Thief’s End dan Uncharted: The Lost Legacy, iaitu Uncharted: Legacy of Thieves Collection, yang baru sahaja didedahkan beberapa hari lalu dalam acara PlayStation Showcase 2021.
Laporan ini turut menegaskan yang beberapa game PlayStation berkemungkinan juga bukan diuji untuk dilancarkan sepenuhnya ke PC, tetapi hanya untuk percubaan PlayStation Now, iaitu servis streaming oleh Sony yang turut boleh dimainkan di PC.
Antara game besar yang termasuk dalam senarai 18,000 ini adalah:
GTA 3, Vice City dan San Andreas RemastersMafia: Definitive EditionAlan Wake RemasteredBeberapa game Xbox Game Studios seperti Avowed, Indiana Jones, Fable (Project Holland), Forza (Project Woodstock)Beberapa game Nintendo seperti Super Mario Bros. Wii. ditemui kerana Nvidia SHIELD di China”Fight for Middle-Earth”Half-Life 2 Remastered Titan Quest 2 & Outcast Payday 3”Metro Next””Project FPS (Paradox Interactive)”Human: Fall Flat 2”Hangar 13 unannounced”The Talos Principle 2”Total War 9”Untitled Respawn GameKingdom Hearts IVUntitled The Initiative Game (probably Perfect Dark)Sniper Elite 5”Monster Hunter 6”Helldivers 2Judgement with Mouse & Keyboard support (maybe not a PC version, perhaps Stadia?)Halo 5: Guardians for PCCities Skylines 2As Dusk Falls and As Dusk Falls Season 2Space Punks untuk Steam (buat masa ini eksklusif di EGS)Tomb Raider Anniversary (2021) dan Tomb Raider 25th Anniversary (2021)S.T.A.L.K.E.R. AndroidGears 6”Hitman Pro””Worms Next”Destroy All Humans! 3Earth Defense Force 6Dragon’s Dogma 2Wreckfest SequelCrysis 4Resident Evil 4 RemakeCrash Team Racing Nitro-Fueled for PCChrono Cross Remaster”Bioshock 2022”Shin Megami Tensei V dan Catherine Full Body Bioshock RTX Remaster, Mirror’s Edge RTX Remaster, Batman: Arkham Knight RTX Remaster Final Fantasy VII Remake
Walau bagaimanapun, seperti biasa, ini hanyalah laporan yang dikatakan ditemui dalam pangkalan data GeForce Now. Selagi ia belum diumumkan secara rasmi, jangan terlalu meletakkan harapan.


Tales of Beseria: Jom Berkenalan Dengan Eizen!

Adakah ini abang kepada Edna dari Tales of Zestiria? Jeng jeng jeng!

Jika sebelum ini korang dah berkenalan dengan karakter-karakter lain dalam Tales of Beseria, jom berkenalan dengan lanun kacak, Eizen!

Eizen adalah seorang lanun, dan merupakan First Mate bagi kumpulan lanun yang digelar Aifread Pirates. First mate adalah gelaran bagi orang kedua in-command di atas kapal lanun yang dipilih para lanun.

Eizen juga dikenali sebagai “Death God”. Dia bekerjasama dengan protagonist, Velvet, untuk menentang musuh mereka, Seiryou. Eizen berumur 1,000 tahun, tetapi dirinya seakan baru berumur 30 tahun! Di dalam game, Eizen adalah seorang fighter dalam seni mempertahankan diri.

Ada ura-ura mengatakan bahawa Eizen adalah abang kepada Edna dari game Tales of Zestiria. Pihak developer pernah mengatakan bahawa dunia dari Beseria adalah sama seperti Zestiria tetapi timeline Beseria adalah lebih awal daripada Zestiria.
Daripada gambar yang dibawah dari Game Jouhou, korang nampak persamaan kasut Edna dan Eizen.
Gambar dari Game Jouhou
Dalam salah satu skit yang boleh anda jumpa dalam Tales of Zestiria…….
[su_spoiler title=”KLIK SINI jika korang tak kisah spoiler dari Tales of Zestiria!” style=”simple” icon=”folder-2″]
Edna ada mengatakan bahawa kasut yang dipakainya adalah kepunyaan abangnya. Abangnya seorang Seraph yang telah bertukar menjadi dragon yang digeruni ramai. Seraph yang bertukar menjadi dragon adalah Seraph yang sudah pun dipenuhi dengan kegelapan di dalam hatinya.
[/su_spoiler]
Tales of Beseria bakal keluar di Jepun pada 18 Ogos 2016 pada platform PS3 dan PS4.


Gameplay Rasmi Prince of Persia The Lost Crown Berserta Ulasan Developer